Ehdotus Euroopan parlamentin ja neuvoston direktiiviKSI ajokorteista (uudelleen laadittu) /* KOM/2003/0621 lopull. - COD 2003/0252 */





Ehdotus EUROOPAN PARLAMENTIN JA NEUVOSTON DIREKTIIVIKSI ajokorteista (uudelleen laadittu) (komission esittämä) PERUSTELUT Johdanto Tausta Yhteisön ajokortista annettua direktiiviä 91/439/ETY [1] ohjaa kaksi pääperiaatetta: yhteisön kansalaisten vapaan liikkuvuuden edistäminen ja liikenneturvallisuuden parantaminen. Nämä periaatteet ovat myös tulevan ajokorttilainsäädännön pääpiirteet. [1] EYVL L 237, 24.8.1991, s. 1. Määrällisesti tarkastellen yhteisön ajokorttilainsäädäntö vaikuttaa välittömästi erittäin moniin yhteisön kansalaisiin. Arviolta 60 prosentilla unionin koko väestöstä (noin 200 miljoonalla kansalaisella) on voimassa oleva ajokortti. Suuri osa näistä kansalaisista tekee EU:n sisällä valtioiden rajat ylittäviä yksityis- tai työmatkoja, ja joka vuosi monet heistä vaihtavat asuinmaataan. Tämän vuoksi yhteisön ajokorttilainsäädännön välittömiä vaikutuksia kansalaisiin ei pidä aliarvioida. Viime vuosina jäsenvaltioiden voimassa olevia ajokorttijärjestelmiä on yhdenmukaistettu eri toimenpitein. Ajokorttilainsäädäntöä on kuitenkin kehitetty vaiheittain, joten eri näkökohtien yhdenmukaistaminen on ollut varsin vähäistä. Ennen neuvoston direktiivin 80/1263/ETY antamista alan tärkein kansainvälinen säädös oli tieliikennettä koskeva Wienin yleissopimus (1968) [2], joka koskee kansainvälistä rajat ylittävää liikennettä. Niissä tapauksissa, joissa yhteisön kansalainen muutti asumaan toiseen jäsenmaahan, sovellettiin kahdenvälisiä sopimuksia. Usein kansalaisten oli vaihdettava ajokorttinsa ja läpäistävä uusi teoria- ja ajokoe sekä lääkärintarkastus saadakseen vakinaisena asuinpaikkana olevan uuden jäsenvaltion antaman ajokortin. Yhteisön tuomioistuin kuitenkin katsoi tämän käytännön olevan este henkilöiden vapaalle liikkuvuudelle [3] ja kehotti toimielimiä antamaan tarvittavat asiaa koskevat säädökset. Näin ollen yhteisön ajokortin käyttöönotosta annetussa neuvoston ensimmäisessä direktiivissä 80/1263/ETY [4] säädettiin periaatteesta, jonka mukaan toisten jäsenvaltioiden antamat ajokortit on tunnustettava vaatimatta uusia kokeita tai tarkastuksia. Ajokortin haltijan oli kuitenkin vaihdettava ajokortti toiseen vuoden kuluessa kyseiseen jäsenvaltioon muuttamisesta. [2] Convention on Road Traffic, 8.11.1968, United Nations Treaty Series, Vol. 1042, s. 17. [3] Asia 16/78, Choquet (Kok. 1978, s. 2293). [4] EYVL L 375, 31.12.1980, s. 1. Vaatimus ajokortin vaihtamisesta oli direktiivillä 80/1263/ETY perustetussa sääntelyjärjestelmässäkin yhä este henkilöiden vapaalle liikkuvuudelle. Kansalaiset eivät useinkaan tienneet tästä lainsäädäntöön perustuvasta velvoitteesta, mikä ei ollut yllättävää, koska se ei käynyt ajokortista millään tavoin ilmi. Direktiivissä 91/439 tämä hallinnollinen menettely poistettiin käytöstä ja käyttöön otettiin ajokorttien vastavuoroisen tunnustamisen periaate, jonka noudattaminen oli pakollista. Tämän periaatteen soveltamista ja täytäntöönpanoa on kuitenkin haitannut se, että ajokorttien voimassaoloaikoja ja lääkärintarkastusten määräaikoja ei ole yhdenmukaistettu. Koska ETA:n 18 jäsenmaan ajokorttien antamiseen liittyvissä oikeusjärjestelmissä on edelleenkin huomattavia eroja mainittujen kysymysten osalta, oikeusvarmuus toiseen jäsenvaltioon muuttavien kansalaisten kannalta on heikentynyt eikä parantunut. Tilannetta on selostettu yksityiskohtaisesti komission maaliskuussa 2002 antamassa ajokortteja koskevassa tulkitsevassa tiedonannossa [5]. [5] EYVL C 77, 28.3.2002, s. 5. On olennaista korjata tällainen oikeusvarmuuden puute, joka on esteenä kansalaisten vapaalle liikkuvuudelle. Tämä ajokorttien antamista koskeva näkökohta liittyy Eurooppa-neuvoston Lissabonin strategiassa asettamiin paljon laajempiin tavoitteisiin eli sisämarkkinoiden sataprosenttisen toimivuuden saavuttamiseen. Vapaan liikkuvuuden viimeisen esteen poistaminen tällä alalla voidaan katsoa vaiheittain edenneen yhdenmukaistamiskehityksen päätepisteeksi. Väärentämisen estämiseen liittyvät turvaominaisuudet Varsinkin syyskuun 11. päivän 2001 tapahtumien jälkeen yhä tärkeämmäksi kysymykseksi on tullut väärentämisen estäminen. Kysymys on otettu esille EU:n tasolla sekä niiden jäsenvaltioiden hallitusten asiantuntijoiden keskuudessa, jotka ovat vastuussa ajokorttien antamisesta, ja sitä pidetään ensisijaisen tärkeänä. On korostettava, että nykytilanteessa ajokorttien asianmukainen valvonta ei juuri ole mahdollista. Koska ajokorttien voimassaoloaikoja ei ole yhdenmukaistettu, jäsenvaltioissa on käytössä yli 80 erilaista voimassa olevaa ajokorttimallia, jotka antavat erilaisia ajo-oikeuksia. Ajokortti ei kuitenkaan anna pelkästään oikeutta kuljettaa erilaisia, mahdollisesti hyvinkin raskaita ja suurikokoisia, ajoneuvoja, vaan monissa EU-maissa ajokorttia käytetään myös henkilöllisyystodistuksena pankkitiliä avattaessa tai lentolippuja varattaessa. Väärentämisen estämiseksi ja kansalaisten vapaan liikkuvuuden turvaamiseksi ehdotetaan, että nyt ensimmäisessä vaiheessa toteutetaan seuraavat toimenpiteet: * Paperiajokortteja ei enää anneta, koska näin rajoitetaan nykyisin käytössä olevien ajokorttimallien määrää. Ainoa sallittu yhteisön ajokorttimalli on luottokortin kokoinen muovikortti, jossa kehittyneempien turvaominaisuuksien käyttäminen on mahdollista. * Parannetaan väärentämisen estämiseen liittyviä turvaominaisuuksia siten, että ajokorttiin voidaan liittää mikrosiru. Näin ollen jäsenvaltiot voivat halutessaan varustaa ajokortit mikrosirulla ja tallentaa sille ajokortin sisältämät tiedot. Mikrosirun liittäminen ajokorttiin on yksinkertainen toimenpide, mutta sen avulla on mahdollista parantaa kortin turvaominaisuuksia (esimerkiksi käyttämällä tarkoituksenmukaista julkisen avaimen salausjärjestelmää ja/tai digitaalista allekirjoitusta) ja varmistaa kansalaisia koskevien tietojen suoja. Mikrosirun käyttö on rajoitettu ainoastaan ajokorttiin liittyviin käyttötarkoituksiin. Näin turvataan mahdollisuus takavarikoida ajokortti vakavan liikennerikkomuksen johdosta. * Asetetaan ajokorttiasiakirjan voimassaoloaikaa koskevia rajoituksia. Tämä tarkoittaa seuraavaa: * ajokorttiasiakirjat on uusittava säännöllisesti, mikä mahdollistaa kaikkien ajokorttien turvaominaisuuksien säännöllisen päivittämisen; * ajokortissa olevan valokuvan uusiminen samassa yhteydessä; myös tämä on ajokorttien hallinnointia ja valvontaa helpottava turvaominaisuus. Ajokorttiasiakirjan voimassaolon rajoittaminen ei vaikuta oikeuteen kuljettaa kyseiseen ajoneuvoluokkaan kuuluvia ajoneuvoja, vaan ainoastaan velvoittaa uusimaan tämän ajo-oikeuden osoittavan asiakirjan. Kansalaiset saavat pitää hankitut oikeutensa, kun taas ajokorttiasiakirjan säännöllinen uusiminen auttaa vähentämään väärentämismahdollisuuksia, joita nykyisin on runsaasti. Nimenomaan tämän toimenpiteen myötä on mahdollista poistaa lopullisesti viimeinen este kansalaisten vapaan liikkuvuuden tieltä. Koska kaikilla uusilla ajokorteilla on sama voimassaoloaika, joka näkyy ajokortissa, kansallisia sääntöjä ei enää tarvitse laatia eikä soveltaa, kuten nykyisinkin. Ajo-oikeus syntyy selvästi ajokortin antamisen myötä, ja tämä on haltijan sekä hallinto- ja valvontaviranomaisten helppo todeta. Koska tässä ehdotuksessa otetaan käyttöön ajokorttiasiakirjan rajoitettu voimassaoloaika, jäsenvaltioilta poistuu oikeus soveltaa kansallisia voimassaoloaikoja sellaisiin ajokorttien haltijoihin, joille on annettu ajokortti jossain toisessa jäsenvaltiossa ja jotka muuttavat asumaan vakinaisesti toisen jäsenvaltion alueelle. Tällaiset parhaillaan käytössä olevat ajokortit ovat voimassa ajokorttiin merkittyyn päivään saakka. Ennen voimassaoloajan päättymistä haltijan on uusittava ajokorttinsa siinä jäsenvaltiossa, jossa hän asuu vakinaisesti. Tällaisilla säännöksillä varmistetaan ajokortin haltijan kannalta välttämätön oikeusvarmuus. Ehdotuksessa ei esitetä kaikkien käytössä olevien vanhojen ajokorttimallien vaihtamista riittämättömien turvaominaisuuksien tai erilaisten voimassaoloaikojen perusteella. Tällainen säännös merkitsisi sitä, että ajokortteja olisi vaihdettava miljoonittain. Näin suurisuuntaisen operaation hallitseminen olisi vaikeaa, vaikka se toteutettaisiinkin vähitellen 5-10 vuoden aikana. Sen sijaan ehdotetaan, että ajokortin rajoitettua voimassaoloaikaa aletaan soveltaa ehdotetun direktiivin soveltamispäivän jälkeen annettuihin ajokortteihin. Näin vanhat ajokorttimallit poistuvat käytöstä vähitellen. Se, ettei kaikkia nykyisiä ajokortteja uusita, merkitsee tietenkin sitä, että jotkut käytössä olevat vanhat ajokorttimallit ovat pitkän aikaa heikommin suojattuja väärentämisen varalta. Jäsenvaltiot velvoitettiin kuitenkin jo direktiivillä 91/439/ETY huolehtimaan kaikkien tarvittavien väärentämisenestotoimenpiteiden toteuttamisesta. Tässä ehdotuksessa asiaa koskeva artikla on muotoiltu uudelleen sisällyttämällä siihen vanhojen ajokorttimallien väärentämisen seuranta, jonka tuloksena vanhat mallit lopulta poistuvat käytöstä. Seurannan avulla voidaan erotella toisistaan ne vanhemmat ajokorttimallit, joiden turvaominaisuudet ovat riittäviä, ja ne, joissa ei ole minkäänlaisia turvaominaisuuksia. Ehdotettu direktiivi antaa komissiolle mahdollisuudet seurata tilannetta ja ryhtyä tarvittaviin toimenpiteisiin, jos jäsenvaltiot eivät itse vähitellen poista vanhoja ajokorttimalleja käytöstä. Vastuu näistä toimenpiteistä on kuitenkin toissijaisuusperiaatteen mukaisesti jäsenvaltioilla. Niillä itsellään on parhaat edellytykset määrittää, kuinka nopeasti ne pystyvät etenemään ajokorttien korvaamisessa. Kaikki edellä selostetut toimenpiteet - uusien ajokorttiasiakirjojen voimassaoloajan rajoittaminen ja sen tuloksena ajokorttimallien määrän väheneminen vähitellen, yhteisön paperiajokorttimallin käytöstä poistaminen ja mikrosirun liittämismahdollisuus - auttavat parantamaan ajokorttien turvaominaisuuksia ja valvontamahdollisuuksia. Nämä toimenpiteet vaikuttavat myös välillisesti tieliikenteen turvallisuuteen, joka on tärkeä tekijä Euroopan unionin kansalaisten turvallisuuden kannalta, kun ajatellaan tiettyjen ajoneuvotyyppien ajo-oikeuksien antamista. Liikenneturvallisuus Tämän ehdotuksen toinen tärkeä osatekijä liittyy näkökohtiin, joilla voidaan parantaa liikenneturvallisuutta. Direktiivin 91/439/ETY 11 artiklan mukaan komission on annettava viiden vuoden kuluessa direktiivin voimaantulosta (eli ennen 1. heinäkuuta 2001) ehdotus ajoneuvotyyppejä koskevien alaluokkien yhdenmukaistamisesta [6]. Nykyisin alaluokkien käyttäminen on valinnaista. Alaluokkien yhdenmukaistamisen tarkoituksena on soveltaa entistä tehokkaammin periaatetta, jonka mukaan ajoluvat annetaan portaittain. Tämä saadaan aikaan siten, että ajokortin myöntämisen alaikäraja vaihtelee 16 ja 24 vuoden välillä ajoneuvon teknisten ominaisuuksien ja/tai tiettyjen ajoneuvojen kuljettajien vastuun mukaan. Valinnaiset alaluokat on muutettava varsinaisiksi ajoneuvoluokiksi, joiden käyttäminen on pakollista. Tässä yhteydessä on myös muutettu joidenkin ajoneuvotyyppien määritelmiä. Muutokset on tehty liikenneturvallisuuden asettamia vaatimuksia silmällä pitäen. [6] Direktiivin 91/439/ETY mukaiset alaluokat ovat A1, B1, C1, C1+E, D1 ja D1+E. Ne ovat pääluokkien A (moottoripyörät), B (autot), C (kuorma-autot) ja D (linja-autot) alaluokkia. Tässä ehdotetussa direktiivissä yhtenäistetään yhteisön ajokortista annettu direktiivi 91/439/ETY ammattikuljettajien peruspätevyydestä ja jatkokoulutuksesta hiljattain annetun direktiivin 2003/56/EY [7] kanssa. Näin portaittaisen ajoluvan periaate otetaan käyttöön myös niiden kuorma-auton- ja linja-autonkuljettajien osalta, jotka eivät kuulu direktiivin 2003/56/EY soveltamisalaan. [7] EUVL L 226, 10.9.2003. Lisäksi on syytä mainita mopoja koskevan ajokorttiluokan käyttöönotto. Koska mopot ovat suosittuja kulkuneuvoja varsinkin nuorten parissa ja toisaalta myös yksi onnettomuusaltteimmista ajoneuvoluokista, niitä ei pitäisi enää jättää ajokorttilainsäädännön soveltamisalan ulkopuolelle. Ajokorttien antamisjärjestelmiä on suurelta osin yhdenmukaistettu, ja vastavuoroinen tunnustaminen on yleisperiaatteena jo vakiintunut. Kuitenkin ne henkilöt, joilla näissä yhteyksissä on olennainen tehtävä, toisin sanoen kuljettajantutkinnon vastaanottajat, on toistaiseksi jätetty yhdenmukaistamisen ulkopuolelle. Vaikka kuljettajantutkinnon vastaanottajan tehtävä on samanlainen kaikissa jäsenvaltioissa, heidän koulutuksensa laadussa on nykyisin huomattavia eroja. Tämän vuoksi ehdotettuun direktiiviin olisi lisättävä uusi liite IV, jossa säädetään kuljettajantutkinnon vastaanottajien peruspätevyyden ja jatkokoulutuksen vähimmäisvaatimuksista. Tarkoituksena on, että kuljettajantutkinnoista tulisi vähitellen entistä yhdenmukaisempia kaikkialla EU:n ja ETA:n alueella. Jäsenvaltiot voivat halutessaan asettaa vaatimuksia ajokorttiasiakirjan uusimisen yhteydessä suoritettavista lääkärintarkastuksista ja muiden liikenneturvallisuuteen liittyvien toimien toteuttamisesta. Henkilöauto- tai moottoripyöräkortin haltijoille ei toistaiseksi aseteta yhteisön laajuista velvollisuutta käydä lääkärintarkastuksissa. Kuorma-auto- ja linja-autokortin haltijoille säännölliset lääkärintarkastukset ovat jo nyt pakollisia. Näiden tarkastusten määräajat on tarkoitus yhdenmukaistaa liittämällä ne ajokorttiasiakirjan uusimisen yhteyteen. Ehdotetussa direktiivissä käsitellään myös yhdenmukaista ja yleiseurooppalaista menettelyä ajokorttien takavarikoinnissa. Perustana aiotaan käyttää 'yksi haltija, yksi ajokortti' -periaatetta. Nykyisin on liian yleistä, että kansalaiset sijoittautuvat toiseen jäsenvaltioon voidakseen anoa uutta ajokorttia, kun heiltä on kotimaassa takavarikoitu ajokortti vakavan liikennerikkomuksen takia. Tilanne on erittäin epätyydyttävä liikenneturvallisuuden kannalta ja johtaa tosiasiallisesti direktiivin 91/439/ETY säännösten rikkomiseen. [8] Ehdotetussa direktiivissä säädetään nimenomaisesti, että jäsenvaltiot eivät saa antaa uutta ajokorttia henkilölle, jonka ajokortti on takavarikoitu ja joka siis on yhä epäsuorasti ajokortin haltija. Ehdotetun direktiivin tarkoituksena on saada "ajokorttiturismi" loppumaan. Lisäksi sillä on tarkoitus täydentää ajokorttien takavarikoinnin vastavuoroisesta tunnustamisesta tehtyä yleissopimusta [9], jota sovelletaan henkilöihin kansainvälisessä liikenteessä. Kansainväliseen liikenteeseen puolestaan sovelletaan Geneven [10] ja Wienin yleissopimusta [11]. [8] Direktiivin 91/439/ETY 7 artiklan 5 kohdassa säädetään: "Henkilöllä voi olla vain yhden jäsenvaltion antama ajokortti." [9] Neuvoston säädös, annettu 17 päivänä kesäkuuta 1998, ajokieltoja koskevan yleissopimuksen tekemisestä (EYVL C 216, 10.7.1998). [10] Convention on Road Safety, 19.9.1949, United Nations Treaty Series, Vol.125, s. 3. [11] Katso alaviite 2. Direktiivin uudelleenlaatiminen Tämä ehdotus on säädösten uudelleenlaatimistekniikasta tehdyn toimielinten välisen sopimuksen [12] mukainen direktiivin 91/439/ETY uudelleen laatiminen. Tämä tarkoittaa sitä, että direktiiviin 91/439/ETY tehtävät sisällön muutokset ja sen muuttumattomina säilyvät säännökset yhdistetään samaan tekstiin. Ehdotettu direktiivi korvaa ja kumoaa direktiivin 91/439/ETY. Näin pyritään parantamaan yhteisön lainsäädännön saatavuutta ja selkeyttä. [12] Toimielinten välinen sopimus, tehty 28 päivänä marraskuuta 2001, säädösten uudelleenlaatimistekniikan järjestelmällisestä käytöstä (EYVL C 77, 28.3.2002). Päätelmät Tällä ehdotuksella on kolme päätavoitetta: * Väärentämismahdollisuuksien vähentäminen: Mahdollisuus antaa paperiajokortteja lopetetaan ja niiden sijasta annetaan ainoastaan muovisia ajokortteja. Otetaan käyttöön mahdollisuus lisätä ajokorttiin mikrosiru. Otetaan käyttöön ajokorttiasiakirjan rajoitettu voimassaoloaika, jota sovelletaan kaikkiin ehdotetun direktiivin soveltamispäivän jälkeen annettuihin ajokortteihin. * Kansalaisten vapaan liikkuvuuden turvaaminen siten, että otetaan käyttöön ajokorttiasiakirjan rajoitettu voimassaoloaika ja yhdenmukaistetaan ammattikuljettajilta vaadittavien lääkärintarkastusten määräajat. * Tieliikenteen turvallisuuden parantaminen: Otetaan käyttöön mopoajokortti. Ulotetaan portaittaisen ajoluvan periaate koskemaan myös raskaimpien ja suuritehoisimpien ajoneuvojen ajokortteja. Otetaan käyttöön kuljettajantutkinnon vastaanottajien peruspätevyyttä ja jatkokoulutusta koskevat vähimmäisvaatimukset. Käytetään perustana 'yksi haltija, yksi ajokortti' -periaatetta. I. Väärentämismahdollisuuksien vähentäminen I.1. Nykytilanne (1) Ajokortti oikeuttaa haltijansa kuljettamaan tiettyyn ajoneuvoluokkaan kuuluvaa ajoneuvoa. Tätä oikeutta sekä yhteiskunta että kansallinen ja yhteisön lainsäätäjä pitävät hyvin tärkeänä. Monille ajokortin saaminen merkitsee suurempaa liikkumisen vapautta. Lainsäätäjä on asettanut tiukkoja vaatimuksia ajokorttien antamiselle ja uusimiselle. Ne kuuluvat toimivaltaisten viranomaisten tehtäviin, ja niissä käytetään perusteena vakinaista asuinpaikkaa. Kaikkea tätä valvotaan tarkasti. Direktiivissä 91/439/ETY jopa nimenomaisesti säädetään, että henkilöllä voi olla vain yksi ajokortti. (2) Kun ajokortti on annettu, kaikki jäsenvaltiot eivät kuitenkaan harjoita tarkkaa valvontaa vaatimalla ajokorttiasiakirjan säännöllistä uusimista. Ajokorttien voimassaoloaikojen yhdenmukaisuuden puute on tärkein syy siihen, että jäsenvaltioissa ja Euroopan talousalueella on nykyisin käytössä valtava määrä (yli 80) erilaisia voimassaolevia ajokorttimalleja, joista monet eivät ole yhdenmukaistettujen yhteisön mallien mukaisia. Monet korteista ovat kymmeniä vuosia vanhoja ja hyvin helppoja väärentää. Näin ollen ajokorttien valvonta on joissakin jäsenvaltioissa lähes olematonta. Kun otetaan huomioon ajokortin antamat oikeudet, tilannetta olisi parannettava pikaisesti ja ratkaisevalla tavalla. (3) Nykytilanteen selkeyttämiseksi ja direktiivin 91/439/ETY 10 artiklassa säädetyn velvollisuuden mukaisesti komissio teki päätöksen tiettyjen ajokorttiluokkien välisistä vastaavuuksista [13]. Päätös on yleisesitys kaikista voimassaolevista ajokorttimalleista, ja siinä säädetään niitä vastaavista direktiivin 91/439/ETY 3 artiklan mukaisista oikeuksista [14]. Päätöksessä olevat vastaavuustaulukot ovat varsin monimutkaisia ja selkiyttävät asiaa ainoastaan siltä osin, että niissä annetaan kuvaus kaikista voimassa olevista ajokorteista. Voimassaoloaikojen yhdenmukaistaminen auttaisi vähentämään ajokorttimallien määrää asteittain. [13] Komission päätös 2000/275/EY, tehty 21 päivänä maaliskuuta 2000 tiettyjen ajokorttiluokkien välisistä vastaavuuksista (EYVL L 91, 12.4.2000, s. 1). [14] Esimerkki vastaavuudesta: Saksassa 1.6.1982 ja 2.10.1990 välisenä aikana myönnetty B-luokan ajokortti vastaa direktiivin 91/439/ETY 3 artiklassa määriteltyjä luokkia B, B+E, C1 ja C1+E. (4) Tällä hetkellä auto- ja moottoripyöräkorttien voimassaoloaikaa ei rajoiteta neljässä jäsenvaltiossa [15]. Monissa muissa jäsenvaltioissa joidenkin luokkien ajokortit ovat voimassa useita vuosikymmeniä. Yhdenmukaistetun, säännöllisen ja pakollisen ajokorttien vaihdon käyttöönoton avulla kaikki uudet ajokortit voitaisiin päivittää niin, että niissä olisi alan uusimmat turvaominaisuudet, mikä vähentäisi väärennösten ja petosten riskiä. [15] Itävallassa, Belgiassa, Ranskassa ja Saksassa. Ranska on kuitenkin päättänyt hiljattain muuttaa politiikkaansa ja on parhaillaan panemassa täytäntöön asiaa koskevaa uutta lainsäädäntöä. (5) Ajokorttiasiakirjan säännöllisellä uusimisella varmistettaisiin myös se, että siihen liitetty valokuva on todella kuljettajan näköinen. Tämä on suurin ongelma niissä jäsenvaltioissa, joissa sovelletaan rajoittamattomia voimassaoloaikoja. (6) Epäsuorasti nämä toimenpiteet vaikuttavat myös liikenteen turvallisuuteen. Ajokorttimallien vähennetty määrä, korttien parannetut turvaominaisuudet, korttien säännöllinen uusiminen ja näin ollen niiden helpompi jäljitettävyys lisäävät mahdollisuuksia ajokorttien tehokkaaseen valvontaan ja asianmukaiseen hallinnointiin. I.2. Ehdotukset Ehdotus 1: poistetaan liite I, joka koskee paperiajokorttimallia (7) Käytössä olevien erilaisten ajokorttimallien määrän vähentämiseksi ja turvaominaisuuksien parantamiseksi yhteisön paperinen ajokorttimalli olisi poistettava käytöstä. Ehdotus 2: mikrosirun valinnainen lisääminen (8) Jäsenvaltioille olisi annettava mahdollisuus liittää yhteisön mallin mukaiseen muoviajokorttiin mikrosiru turvaominaisuuksien parantamiseksi. Korttiin painettujen tietojen tallentaminen mikrosiruun mahdollistaa turvaominaisuuksien parantamisen, ja samalla varmistetaan kansalaisia koskevien tietojen suoja. Mikrosirun käyttö on rajoitettu ainoastaan ajokorttiin liittyviin käyttötarkoituksiin. Näin turvataan mahdollisuus takavarikoida ajokortti vakavan liikennerikkomuksen johdosta. (9) Mikrosirua koskevien teknisten vaatimusten vahvistaminen on komission tehtävä komiteamenettelyä noudattaen, koska näin varmistetaan yhteentoimivuus tulevaisuudessa. Näin parannetaan asiakirjan turvaominaisuuksia väärentämisen varalta ja lisätään valvontamahdollisuuksia. Toissijaisena vaikutuksena on liikenneturvallisuuden yleinen parantuminen. Ehdotus 3: ajokorttiasiakirjan uusiminen (uudelleen laadittu 7 artiklan 2 kohta) (10) AM-, A1-, A2-, A-, B-, B1- ja B+E-luokan ajokortit, jotka jäsenvaltiot antavat tämän direktiivin voimaantulon jälkeen, ovat voimassa enintään kymmenen vuotta. Yli 65-vuotiaiden ajokortin haltijoiden ajokortit ovat voimassa enintään viisi vuotta. (11) C-, C+E-, C1-, C1+E-, D-, D+E-, D1- ja D1+E-luokan ajokortit, jotka jäsenvaltiot antavat tämän direktiivin voimaantulon jälkeen, ovat voimassa enintään viisi vuotta. Yli 65-vuotiaiden ajokortin haltijoiden ajokortit ovat voimassa enintään vuoden. Tätä käytäntöä sovelletaan useimmissa jäsenvaltioissa jo nykyisinkin. (12) Edellä mainittua voimassaoloaikaa sovelletaan niihin (kaikkien luokkien) ajokortteihin, jotka jäsenvaltiot ovat antaneet ennen direktiivin 91/439/ETY muutoksen voimaantuloa, ainoastaan, jos ajokorttiin merkitty voimassaoloaika päättyy tai jos kadonneen tai varastetun ajokortin tilalle on annettava uusi kortti. Odotetut tulokset (13) Yhdenmukaistetulla, pakollisella ja säännöllisellä ajokorttiasiakirjojen uusimisella edistetään seuraavien tavoitteiden saavuttamista: * väärentämisen estäminen: kaikki käytössä olevat ajokortit voidaan päivittää säännöllisesti uusimpia turvatekniikoita hyödyntäen väärennösten ja petosten vähentämiseksi; ajokorttiin liitetty valokuva on yhdennäköinen haltijan kanssa; * käytössä olevien ajokorttimallien vähentäminen asteittain, mikä auttaa selkeyttämään monimutkaista nykytilannetta ja parantaa valvontamahdollisuuksia; * ajokortin haltijoiden vapaan liikkuvuuden parantaminen: ajokorttien voimassaoloaika yhdenmukaistetaan, eikä kansallisten voimassaoloaikojen soveltamisesta tai säännöllisissä lääkärintarkastuksissa käymisestä aiheudu enää rajoituksia. (14) Sääntö ei vaikuta hankittuihin oikeuksiin, koska sitä sovelletaan ainoastaan uusiin ajokortteihin. Ajokorttiasiakirjojen uusia voimassaoloaikoja sovelletaan vain niissä tapauksissa, joissa ennen tämän ehdotetun direktiivin voimaantuloa annettu ajokortti on uusittava katoamisen tai varkauden vuoksi. Tällöin on annettava 1 artiklan 1 kohdan ja liitteen I mukaisesti ehdotetussa direktiivissä esitetty yhden ainoan mallin mukainen muovinen ajokortti. (15) C- ja D- luokkien (tai niihin liittyvien ala- tai perävaunuluokkien) ajokorttien antamien oikeuksien merkittävyyden vuoksi kyseisten ajokorttien voimassaoloajan on oltava yksi vuosi siitä lähtien, kun kuljettaja täyttää 65 vuotta. II. Kansalaisten vapaan liikkuvuuden turvaaminen II.1. Nykytilanne (16) Direktiivin 91/439/ETY 1 artiklan 2 kohdassa säädetään, että kaikki jäsenvaltioiden antamat ajokortit on tunnustettava vastavuoroisesti. Tätä periaatetta sovelletaan ilman mitään lisävelvoitteita [16]. [16] Euroopan yhteisöjen tuomioistuin on vahvistanut vastavuoroisen tunnustamisen periaatteen soveltamisalan asiassa C-193/94, Skanavi, antamansa tuomion 26 kohdassa: "...direktiivin 1 artiklan 2 kohdassa säädetään jäsenvaltioiden myöntämien ajokorttien vastavuoroisesta tunnustamisesta ilman muodollisuuksia". Tällainen muodollisuus olisi esimerkiksi ajokortin rekisteröinti henkilön muuttaessa asumaan toiseen jäsenvaltioon. (17) Ajokorttien vastavuoroisen tunnustamisen periaatteen toteutumista haittaa nykyään se, että ajokorttien voimassaoloaikaan ja lääkärintarkastusten määräaikoihin sovelletaan järjestelmällisesti kansallisia säännöksiä. Tämä käytäntö perustuu 1 artiklan 3 kohtaan, jossa säädetään poikkeuksesta edellä mainittuun 1 artiklan 2 kohdassa säädettyyn yleiseen periaatteeseen. (18) Kyseisen 1 artiklan 3 kohdan soveltamiseksi vakinaisen asuinpaikkansa jäsenvaltiosta toiseen vaihtaneelta yhteisön kansalaiselta saatetaan vaatia lääkärintarkastusta tai hänen ajokorttinsa voimassaolo saattaa päättyä ajankohtana, joka poikkeaa ajokortin antaneessa jäsenvaltiossa sovellettavasta, ajokorttiin merkitystä ajankohdasta. Tällä hetkellä lääkärintarkastuksia ja ajokorttien voimassaoloaikoja koskevat järjestelmät eroavat toisistaan lähes kaikissa jäsenvaltioissa. Niinpä käytännöllisesti katsoen yksikään toiseen jäsenvaltioon vakinaisesti muuttanut kansalainen ei tiedä, milloin hänen ajokorttinsa voimassaolo päättyy, koska voimassaoloajat poikkeavat toisistaan. Hän ei myöskään tiedä, milloin hänen on käytävä kyseisen maan lainsäädännön mukaisessa lääkärintarkastuksessa. (19) Jäsenvaltioiden antamien kaikkien ajokorttien todellisen ja yleisen vastavuoroisen tunnustamisen toteutumiseksi on säädettävä jäljempänä esitettyjen toimenpiteiden toteuttamisesta. Voimassaoloajat (20) Ajokorttien voimassaoloaikoja ei ole vielä yhdenmukaistettu. Joissakin jäsenvaltioissa tiettyjen luokkien ajokortit annetaan koko eliniäksi, kun taas joissakin toisissa jäsenvaltioissa ajokortti on uusittava säännöllisin väliajoin tai tietyn iän saavuttamisen jälkeen. (21) Direktiivin 1 artiklan 3 kohdassa säädetään, että jäsenvaltiot voivat soveltaa ajokortin voimassaoloaikaan kansallisia määräyksiä. Käytännössä voimassaoloaikaa koskevat jäsenvaltioiden järjestelmät eroavat toisistaan huomattavasti. Tämän vuoksi useimmissa tapauksissa ajokortin haltijaan sovelletaan erilaista voimassaoloaikaa hänen vaihdettua asuinpaikkaansa. Kun esimerkiksi saksalainen ajokortin haltija muuttaa Alankomaihin, hänellä on oltava asiakirja, josta käy ilmi, että hänen ajokorttinsa on voimassa koko eliniän. Alankomaissa voimassaoloaikoihin sovelletaan kansallista lainsäädäntöä ja velvoitetaan saksalainen ajokortin haltija vaihtamaan korttinsa kymmenen vuoden jälkeen. Tai jos esimerkiksi ruotsalainen ajokortin haltija muuttaa Espanjaan nauttimaan eläkepäivistään, hänen on toimittava Espanjan lainsäädännön mukaisesti ja käytävä lääkärintarkastuksessa ja uusittava ajokortti säännöllisesti (sen sijaan, että ajokorttiasiakirja uusittaisiin kymmenen vuoden välein kuten Ruotsissa). Tämä tilanne johtaa oikeusvarmuuden heikkenemiseen ja avoimuuden puutteeseen. Tämä seikka on tuotu esiin niissä sadoissa valituksissa, joita komissio on saanut kansalaisilta, ja tämän perusteella voidaan päätellä, ettei vastavuoroisen tunnustamisen periaate toteudu käytännössä eikä kansalaisten vapaata liikkuvuutta ole turvattu. (22) Toiseen jäsenvaltioon vakinaisesti asumaan muuttavat ajokorttien haltijat kohtaavat vielä erään käytännön ongelman, joka koskee voimassaoloaikojen laskentaa. Koska jäsenvaltioiden soveltamat voimassaoloajat eroavat toisistaan, ajokortin haltija saattaa joutua vaihtamaan ajokorttinsa jäsenvaltiossa, jossa sovelletaan lyhyempää voimassaoloaikaa. Myös tämä seikka heikentää vastavuoroisen tunnustamisen periaatteen toteutumista. (23) Edellä kuvattu tilanne on epäselvä niin kansalaisten kuin hallintoviranomaistenkin kannalta ja heikentää oikeusvarmuutta. Ajokortissa oleviin tietoihin ei voi enää luottaa. Tilannetta voidaan selkeyttää ainoastaan yhdenmukaistamalla ajokorttien voimassaoloajat. Kaikki ehdotetun direktiivin jälkeen annetut ajokortit on säännöllisesti uusittava ajokorttiasiakirjan rajoitetun voimassaoloajan vuoksi, ja ne vaihdetaan uuden mallin mukaisiin kortteihin, joissa on alan uusimmat turvaominaisuudet. Lääkärintarkastukset (24) Tämä kysymys liittyy tiiviisti voimassaoloaikoihin. Useimmissa jäsenvaltioissa vaaditut lääkärintarkastusten määräajat ja ajokorttien voimassaoloajat osuvat yhteen. Lääkärintarkastusten määräaikoja ei kuitenkaan ole yhdenmukaistettu direktiivillä 91/439/ETY. Direktiivin 1 artiklan 3 kohdassa annetaan jäsenvaltioille mahdollisuus soveltaa omia kansalaisiaan koskevia lääkärintarkastusten määräaikoja niihin kansalaisiin, jotka muuttavat asumaan vakinaisesti niiden alueelle. (25) Direktiivin 91/439/ETY liitteessä III vahvistetaan moottoriajoneuvon kuljettamiseen vaadittavaa fyysistä ja henkistä suorituskykyä koskevat vähimmäisvaatimukset. Kaikkien ajokortin haltijoiden on täytettävä tässä liitteessä vahvistetut vaatimukset sekä ensimmäistä ajokorttia annettaessa että ajokortin antamisen jälkeen. (26) Direktiivin 91/439/ETY liitteessä III ajokorttiluokat on jaettu kahteen ryhmään. Ryhmään 1 kuuluvat A1-, A-, B1-, B- ja B+E-luokka (henkilöautot ja moottoripyörät), ryhmään 2 C1-, C1+E-, C-, C+E-, D1-, D1+E-, D- ja D+E-luokka (linja- ja kuorma-autot). (27) Ryhmään 1 kuuluvien ajoneuvojen kuljettajilta ei vaadita lääkärintarkastusta ensimmäistä ajokorttia annettaessa. Lääkärintarkastus on suoritettava ainoastaan, jos hakijan ajokykyä on aihetta epäillä. Lääkärintarkastuksia ei myöskään vaadita ajokortin saamisen jälkeen. Näiden ajokorttiluokkien osalta lääkärintarkastusten määräaikoihin nykyisin sovellettavat säännöt eroavat useimmissa jäsenvaltioissa toisistaan. Jäsenvaltioiden voidaan kuitenkin todeta soveltavan pääasiassa kolmea lähestymistapaa: * ei pakollisia lääkärintarkastuksia ajokortin haltijan saatua ensimmäisen ajokorttinsa; * pakolliset lääkärintarkastukset tietyn iän saavuttamisen jälkeen; tai * pakolliset lääkärintarkastukset viiden tai kymmenen vuoden välein. (28) Linja-autojen ja kuorma-autojen (ryhmän 2 ajoneuvojen) kuljettajilta sen sijaan vaaditaan määräaikaisia lääkärintarkastuksia direktiivin 91/439/ETY mukaan. Direktiivissä ei kuitenkaan määritellä tarkastusten määräaikoja. Käytännössä kaikki jäsenvaltiot vaativat tämän ryhmän kuljettajilta säännöllisiä lääkärintarkastuksia useimmiten viiden vuoden välein. (29) Lääkärintarkastuksia koskevien kansallisten sääntöjen selkeyttäminen poistaisi edellä kuvatut esteet ajokorttien vastavuoroisen tunnustamisen käytännön toteutumisen ja henkilöiden vapaan liikkuvuuden tieltä. Tämä voitaisiin saavuttaa yhdenmukaistamalla ryhmään 2 kuuluvien ajoneuvojen (kuorma- ja linja-autot) kuljettajien lääkärintarkastusten määräajat. Jäsenvaltioille annettaisiin mahdollisuus halutessaan vaatia ryhmään 1 kuuluvien ajoneuvojen (henkilöautot ja moottoripyörät) kuljettajilta lääkärintarkastuksia, mutta ainoastaan ajokortin uusimisen yhteydessä. Tällaiset toimenpiteet selkeyttävät tilannetta kansalaisten ja viranomaisten kannalta, turvaavat kansalaisten vapaan liikkuvuuden käytännössä ja edistävät liikenneturvallisuutta. II.2. Ehdotukset (30) Edellä kuvatut ongelmat voidaan ratkaista kohdassa I.2 ehdotetun toimenpiteen avulla, ottamalla käyttöön ajokorttiasiakirjan uusiminen. Ehdotuksen avulla turvataan todellinen kansalaisten vapaa liikkuvuus ajokorttien suhteen. (31) Jotta ajokorttiasiakirjan voimassaoloaika voidaan ottaa käyttöön, 1 artiklan 3 kohta on poistettava. Kaikissa uusissa ajokorteissa on sama voimassaoloaika, joka pätee kaikkialla Euroopan unionissa. Kaikki vielä voimassa ja käytössä olevat vanhat ajokortit on tunnustettava sellaisinaan, eikä niiden voimassaoloaikaa saa rajoittaa eikä määrätä rajoittavista toimenpiteistä, kuten lääkärintarkastuksista. III. Tieliikenteen turvallisuuden parantaminen III.1. Määräaikaiset lääkärintarkastukset Nykytilanne (32) Linja-autojen ja kuorma-autojen kuljettajien säännölliset lääkärintarkastukset ovat perusteltuja näillä kuljettajilla olevan suuremman vastuun vuoksi. Lisäksi näiden ajoneuvojen ominaispiirteet (paino, koko, kuorma jne.) sekä ajoneuvojen kuljettamiseen käytetty aika vaativat korkeatasoista ammattitaitoa ja hyvää fyysistä kuntoa. Näiden kuljettajien lääkärintarkastukset on siis suoritettava säännöllisin väliajoin ajokortin antamispäivästä laskettuna. Linja- ja kuorma-autojen kuljettajiin on sovellettava tiukempia vaatimuksia kuin henkilöautojen ja moottoripyörien kuljettajiin. (33) Lääkärintarkastusten määräaikojen yhdenmukaistamista ehdotetaan ryhmään 2 kuuluvien ajokorttien haltijoilta ja varsinkin ammattikuljettajilta myös siksi, että lääketieteellisiin kysymyksiin liittyvien vaatimusten eroavaisuudet jäsenvaltioissa johtavat kilpailun vääristymiseen. Ehdotus (34) Rajoittamatta neuvoston tulevaisuudessa mahdollisesti antamia säännöksiä, kaikki jäsenvaltiot voivat edelleen kansallisten perusteiden mukaisesti vahvistaa AM-, A1-, A2-, A-, B-, B1- ja B+E-luokkia koskevien lääkärintarkastusten määräajat sillä edellytyksellä, että ne osuvat yhteen ajokorttiasiakirjan uusimisen kanssa. (35) Lääkärintarkastus, jossa varmistetaan direktiivin 91/439/ETY liitteessä III vahvistettujen vähimmäisvaatimusten täyttyminen, on suoritettava aina C-, C+E-, C1-, C1+E-, D-, D+E-, D1- ja D1+E-luokan ajokorttiasiakirjaa uusittaessa. (36) Lääkärintarkastusten on osuttava yhteen ajokorttiasiakirjan uusimisen kanssa. Näin parannetaan selkeyttä kansalaisten kannalta. Ajokorttiin merkityn voimassaolon päättymispäivän on selvästi osoitettava, että asiakirja on uusittava. Tässä yhteydessä voidaan vaatia lääkärintarkastuksessa käymistä ryhmään 1 kuuluvilta kuljettajilta, ja sitä on vaadittava ryhmään 2 kuuluvilta kuljettajilta. Lääkärintarkastusta ei vaadita muuna ajankohtana kuin ajokorttiin merkittynä voimassaolon päättymispäivänä. (37) Lääkärintarkastukset suoritetaan aina siinä jäsenvaltiossa, jossa on vakituinen asuinpaikka ja jossa ajokortti uusitaan. Toissijaisuusperiaatteen soveltamiseksi jäsenvaltiot voivat itse nimittää toimivaltaisen viranomaisen. III.2. Ajoneuvoluokkien määritelmät [17] [17] 'Ajoneuvoluokalla' tarkoitetaan ajoneuvoja, joiden kuljettamiseen tietyn luokan ajokortti antaa oikeuden. (38) Direktiivin 91/439/ETY soveltaminen käytännössä on tuonut esiin tarpeen selkeyttää useiden ajoneuvoluokkien määritelmiä. Lisäksi direktiivin 91/439/ETY 11 artiklassa säädetään nimenomaisesti, että viiden vuoden kuluttua direktiivin voimaantulosta (eli ennen 1. heinäkuuta 2001) komission on tarkasteltava uudelleen ajoneuvojen alaluokkia ja tehtävä ehdotuksia niiden mahdollista yhdenmukaistamista tai poistamista varten. Liikenneturvallisuuden vaatimusten huomioon ottamiseksi portaittaisen ajoluvan käsite ulotetaan joihinkin uusiin ajokorttiluokkiin. Selkeyden vuoksi kaikki luokat mainitaan seuraavassa. Ehdotetussa direktiivissä kaikki alaluokat muutetaan luokiksi ja otetaan käyttöön kaikissa jäsenvaltioissa, lukuun ottamatta luokkaa B1, jonka käyttöönotto on toistaiseksi valinnaista. III.2.1. Moottorikäyttöiset kaksipyöräiset ajoneuvot Nykytilanne Mopot (39) Nykyisin mopot eivät kuulu direktiivin 91/439/ETY soveltamisalaan. Onnettomuusluvut kuitenkin osoittavat, että käyttöön olisi otettava uusi mopojen ajoneuvoluokka. Joissakin jäsenvaltioissa hyvin nuorten henkilöiden (jopa 14-vuotiaiden) sallitaan kuljettaa mopoja. Samaan aikaan Euroopan liikenneonnettomuustilastot osoittavat, että erittäin nuorten tielläliikkujien onnettomuusriski on erittäin suuri. Yhdenmukaistetun AM-luokan ja pakollisen teoriakokeen käyttöönoton avulla voidaan tehostaa tämän onnettomuuksille alttiin tielläliikkujien ryhmän valvontaa ja saada heidät tietoisemmiksi liikenteen vaatimuksista. (40) Näin selkeytetään tilannetta myös valtioiden rajat ylittävien mopoilijoiden kannalta. Lisäksi ehdotuksella pyritään myös välttämään ne nykyiset ongelmat, joita kansalaisilla on, kun he haluavat vuokrata mopon lomansa aikana. Oikeus kuljettaa mopoa tunnustetaan kaikkialla unionissa, jos ajokortin haltija vaihtaa asuinpaikkaansa. Kevyet moottoripyörät (41) Kevyiden moottoripyörien rajana on nykyään enintään 125 cm3:n sylinteritilavuus ja 11 kW:n teho. Direktiivissä 91/439/ETY ei aseteta teho/painosuhdetta koskevia vaatimuksia. Tämä voisi johtaa yhä kevyempien ajoneuvojen kehittämiseen ja mahdollisuuksiin kasvattaa jatkuvasti kiihtyvyyttä ja huippunopeutta. Ottamalla käyttöön teho/painosuhdetta koskeva lisävaatimus estetään se, että A1-luokan ajokortin haltijoilla on oikeus kuljettaa erittäin kevyitä, mutta tehokkaita ajoneuvoja. Moottoripyörät (42) Tällä hetkellä direktiivissä 91/439/ETY säädetään raskaita moottoripyöriä koskevasta portaittaisesta ajoluvasta seuraavaa: sellaisten moottoripyörien kuljettamiseen, joiden teho/painosuhde on enemmän kuin 0,16 kW/kg tai joiden teho on suurempi kuin 25 kW, vaaditaan vähintään kahden vuoden kokemus pienemmän moottoripyörän kuljettamisesta, jonka teho-ominaisuudet eivät ylitä edellä mainittuja. Näin ollen nykyisen moottoripyöriä koskevan A-luokan sisälle on direktiivillä 91/439/ETY luotu pienempitehoisten ja suurempitehoisten pyörien luokka. Kummallekin moottoripyörätyypille on ajokorttimallissa oma tunnus, mutta niitä ei erotella toisistaan, vaan kumpikin tyyppi kuuluu luokkaan A. (43) A-luokan pienempitehoisten pyörien joukkoon sisältyy monia sellaisia moottoripyöriä, joiden tehoa on laskettu. Usein valmistajat tuottavat A-luokan suurempitehoisiin pyöriin kuuluvia moottoripyöriä, joiden sylinteritilavuudet vaihtelevat 300 cm³:n ja 1 000 cm³:n välillä, mutta joiden tehoa rajoitetaan keinotekoisesti, jotta ne kuuluisivat A-luokan pienempitehoisiin pyöriin. Tällainen tehon laskeminen johtaa toisinaan sellaisten moottoripyörien tuotantoon, joiden ominaisuudet eivät vastaa rajoitettua tehoa. Lisäksi näitä moottoripyöriä voidaan viritellä ennen ajamista. (44) Lisäksi kuljettajat voivat kiertää kahden vuoden ajokokemusta koskevan vaatimuksen yksinkertaisesti odottamalla kaksi vuotta A-luokan pienempitehoisten pyörien ajokortin saatuaan: hakija voi esimerkiksi suorittaa ajokokeen 18-vuotiaana, olla sen jälkeen lainkaan ajamatta ja hankkia 20 vuotta täytettyään raskaan moottoripyörän. (45) Myös jäsenvaltiot saattoivat olla soveltamatta aiempaa ajokokemusta koskevaa vaatimusta ja myöntää suoraan ajoluvan suurempitehoisten moottoripyörien ajamiseen hakijan täytettyä 21 vuotta. Suoria ajolupia myönnetään miltei kaikissa jäsenvaltioissa. Näin ollen hakijat voivat odottaa 21 vuoden ikään saakka, ja käytännössä monet tekevätkin näin, koska kevyempiä moottoripyöriä ei pidetä tarpeeksi houkuttelevina. (46) Tämän seurauksena monet nuoret kokemattomat kuljettajat ajavat kaikkien tehokkaimpia moottoripyöriä, eivätkä nykyiset säännökset mahdollista sellaista valvontaa, jonka myötä voitaisiin todeta, onko pienempitehoisella pyörällä todella hankittu ajokokemusta. Tällainen käytäntö on ristiriidassa liikenneturvallisuuden vaatimusten kanssa. Käytäntö on saatava loppumaan ajoneuvoja, alaikärajoja ja ajolupia koskevien uusien perusteiden käyttöönoton myötä. (47) Uudet perusteet on suunniteltu siten, että niillä rajoitetaan mahdollisuutta laskea tehokkaampien moottoripyörien tehoa, estetään portaittaisen ajoluvan saanti ilman ajokoetta sekä nostetaan suoran ajoluvan alaikärajaa. Samoista syistä A-luokan pienempitehoisten moottoripyörien määritelmää olisi tarkistettava, jotta uudet moottoripyöräilijät saisivat kokemusta hieman tehokkaammista pyöristä. (48) Näin ollen A-luokka, joka nykyisin jakautuu pienempitehoisiin ja suurempitehoisiin pyöriin, jaetaan niitä vastaavasti luokkiin A2 ja A. Lisäksi asetetaan A2-luokkaa koskeva tekninen lisävaatimus, jonka avulla estetään moottoripyörien tehon laskeminen. Tämän luokan portaittaisen ajoluvan antamista valvotaan ottamalla käyttöön suppea ajokoe. (49) Raskaiden moottoripyörien määritelmä säilyy ennallaan. Tämän luokan suoraan ajolupaan sovellettavaa alaikärajaa kuitenkin nostetaan (katso jäljempänä). Ehdotus Mopot (50) Mopoiksi katsotaan kaksi- tai kolmipyöräiset ajoneuvot, joiden suurin rakenteellinen nopeus on enintään 45 km/h ja joiden moottorin sylinteritilavuus on enintään 50 cm3, jos niissä on polttomoottori, ja joiden suurin jatkuva nimellisteho on enintään 4 kW, jos niissä on sähkömoottori. Mopoja, joiden suurin rakenteellinen nopeus on enintään 6 km/h, ja apumoottorilla varustettuja polkupyöriä ei katsota mopoiksi. Kolmipyöräisissä mopoissa moottorin suurin nettoteho saa olla enintään 4 kW, jos mopossa on muu polttomoottori. Tämä määritelmä vastaa kaksi- ja kolmipyöräisten moottoriajoneuvojen tyyppihyväksynnästä annetun direktiivin 2002/24/ETY [18] määritelmää. [18] Euroopan parlamentin ja neuvoston direktiivi 2002/24/EY, annettu 18 päivänä maaliskuuta 2002, kaksi- ja kolmipyöräisten moottoriajoneuvojen tyyppihyväksynnästä ja neuvoston direktiivin 92/61/ETY kumoamisesta (EYVL L 124, 9.5.2002, s. 1). (51) Kevyisiin nelipyöräisiin moottoripyöriin, toisin sanoen moottoriajoneuvoihin, joissa on neljä pyörää, sovelletaan monissa tapauksissa erilaisia sääntöjä. Näin ollen tämän ajoneuvoryhmän sisällyttäminen tähän ehdotettuun direktiiviin ei ole tarkoituksenmukaista. Määritelmä on direktiivissä 2002/24/EY olevan määritelmän mukainen. (52) Mopon ajo-oikeuden saamiselle asetetaan vähimmäisvaatimukseksi teoriakokeen suorittaminen. Jäsenvaltiot voivat asettaa lisävaatimuksia, kuten ajokokeen tai lääkärintarkastuksen. Lisävaatimukset eivät kuitenkaan saa estää muiden jäsenvaltioiden antamien ajokorttien vastavuoroista tunnustamista. Kevyet moottoripyörät (53) Kevyiden moottoripyörien (luokka A1) määritelmää on muutettava seuraavasti: kevyet moottoripyörät, joiden sylinteritilavuus on enintään 125 cm3, teho enintään 11 kW ja teho/painosuhde pienempi kuin 0,1 kW/kg. (54) Näin ollen direktiivin 91/439/ETY 3 artiklan 5 kohta, jossa säädetään, että jäsenvaltiot voivat säätää muita rajoituksia, on poistettava. Moottoripyörät (55) Moottoripyörien määritelmiä on muutettava seuraavasti: * Luokka A2: moottoripyörät, joko sivuvaunulla tai ilman, joiden teho on enintään 35 kW ja teho/painosuhde pienempi kuin 0,2 kW/kg ja joita ei ole muunnettu ajoneuvosta, jonka teho on yli kaksi kertaa suurempi kuin enimmäisteho. * Luokka A: moottoripyörät , joko sivuvaunulla tai ilman. Yleistä (56) Henkilöllä, jolla on jonkin moottorikäyttöisten kaksipyöräisten ajoneuvojen luokan ajokortti, on oikeus kuljettaa kaikkia alempiin moottorikäyttöisten kaksipyöräisten ajoneuvojen luokkiin kuuluvia ajoneuvoja. (57) Jos henkilö on jo saanut A1- tai A2-luokan ajokortin, ylemmän moottoripyöräluokan ajolupaa haettaessa ei tule enää vaatia teoriakokeen läpäisemistä. Luokkien A1, A2 ja A ajolupaa koskevien teoriakokeiden välillä ei voida tehdä todellista eroa. Näin ollen turhat kokeet jäävät pois. Sen sijaan olisi edelleen suoritettava ajokoe kyseiseen luokkaan kuuluvalla ajoneuvolla, koska näihin kahteen luokkaan kuuluvien ajoneuvojen ominaisuudet eroavat toisistaan. III.2.4. Moottoriajoneuvot (luokat B, B+E ja B1) Nykytilanne (58) B-luokan nykyinen määritelmä, jonka mukaan vetovaunusta ja perävaunusta koostuvat yhdistelmät, joiden massa on enintään 3 500 kg, kuuluvat B-luokkaan, jos perävaunun suurin sallittu massa on enintään vetovaunun oma massa, johtaa käytännön ongelmiin: niiltä kuljettajilta, jotka vaihtavat joko vetovaunua tai perävaunua, saatetaan vaatia lisäkokeen läpäisemistä B+E-luokan osalta. Lisäksi jotkin ajoneuvoyhdistelmät, joiden ominaisuudet ja ominaispiirteet vaativat taitoa kuljettaa suurempia perävaunuja, kuuluvat B-luokkaan eivätkä B+E-luokkaan (yhdistelmät ovat toisinaan yli 10 metriä pitkiä). Vetovaunun ja perävaunun suhteen sijasta on otettava käyttöön selkeä painoraja: niitä perävaunuja, joiden suurin sallittu massa on yli 750 kg, saa kuljettaa ainoastaan B+E-luokan ajokortilla. Myös C- ja D-luokkaan kuuluvien ajoneuvojen kuljettajien on läpäistävä lisäkoe saadakseen oikeuden vetää perävaunua, jonka massa on yli 750 kg. Nämä uudet B- ja B+E-luokan ajoneuvojen perävaunua koskevat määritelmät vastaavat teknisiä vaatimuksia siinä määrin, että käytännössä niiltä perävaunuilta, joiden massa on yli 750 kg, vaaditaan jarrujärjestelmää. Ehdotus (59) Moottoriajoneuvoluokkien määritelmiä on muutettava seuraavasti: * Luokka B: moottoriajoneuvot, joiden suurin sallittu massa on enintään 3 500 kg ja joissa voidaan kuljettaa enintään kahdeksan matkustajaa kuljettajan lisäksi; tämän luokan moottoriajoneuvoihin voidaan liittää perävaunu, jonka suurin sallittu massa on enintään 750 kg. * Luokka B+E: ajoneuvoyhdistelmät, jotka koostuvat B-luokkaan kuuluvasta vetovaunusta ja perävaunusta, jonka suurin sallittu massa on suurempi kuin 750 kg. (60) B1-luokan (kolmi- tai nelipyöräiset moottoripyörät) määritelmä on muutettu direktiivissä 2002/24/ETY olevan määritelmän mukaiseksi. Luokan B1 käyttöönotto on valinnaista. III.2.5. Kuorma-autot ja linja-autot (luokat C1, C1+E, C, C+E, D1, D1+E, D ja D+E) Nykytilanne (61) Kaikki kuorma-auto- ja linja-autoluokat: nykyiset direktiivissä 91/439/ETY olevat määritelmät viittaavat istuinten lukumäärään. Tämä johtaa tilanteeseen, jossa esimerkiksi B- tai D1-ajokortin haltija voi ajaa ajoneuvoa, kuten bussia, jossa on pääasiassa seisovia matkustajia ja vain muutama istuin, eikä tähän tarvita D-luokan ajokorttia. Tilanne on mahdollinen kaikissa ajokorttiluokissa. Näin ollen määritelmässä on viitattava istuinten lukumäärän sijasta matkustajien lukumäärään. (62) C1- ja D1-luokka: Nykyisin C1- ja D1-alaluokka ovat valinnaisia, eikä niitä käytetä kaikissa Euroopan unionin jäsenvaltioissa eikä Euroopan talousalueeseen kuuluvissa maissa. Nämä alaluokat on otettava käyttöön varsinaisina luokkina kaikissa jäsenvaltioissa, koska niiden avulla voidaan ajokortin antamista silmällä pitäen paremmin erotella enimmäkseen kaupallisiin kuljetuksiin käytettävät suurimmat kuorma- ja linja-autot eri tarkoituksiin käytettävistä pienemmistä kuorma- ja linja-autoista. (63) C1- ja D1-luokan määritelmiä on tarkistettava, jotta tähän ryhmään kuuluvien ajoneuvojen tekniset ominaispiirteet voidaan ottaa entistä paremmin huomioon. Lisäksi otetaan käyttöön matkustajien määrää ja ajoneuvon pituutta koskevat uudet lisäperusteet. (64) C1-luokan ajokortin haltija saa ajaa ajoneuvoja, joiden massa vaihtelee 3 500 kg:n ja 7 500 kg:n välillä. Näissä rajoissa markkinoilla on kahden eri tyypin ajoneuvoja: niitä, joiden massa on enintään noin 6 000 kg, ja niitä, joiden massa on tätä suurempi. Ajoneuvoja, joiden massa on alle 6 000 kg, ei ole varustettu ilmajarruilla tai -jousitusjärjestelmillä, ja ne on yleensä rakennettu B-luokan ajoneuvojen pidennetylle alustalle. Ajoneuvot, joiden massa on yli 6 000 kg, on varustettu ilmajarruilla/-jousitusjärjestelmillä, ja ne ovat pikemminkin pienten kuorma-autojen kaltaisia ja eroavat rakenteellisesti pakettiautoista, joiden massa on alle 6 000 kg. Kahden teknisesti hyvin erilaisten ajoneuvotyypin kuuluminen samaan ajokorttiluokkaan johtaa tiettyihin ei-toivottuihin tilanteisiin. Ensinnäkin ajokortinhaltija saa koulutuksen ja suorittaa kokeen pienemmällä ajoneuvolla, minkä jälkeen hän saa oikeuden kuljettaa myös suurempaa ajoneuvoa, joka kuitenkin vaatii erilaista ajotaitoa. Lisäksi ajoneuvot, joiden massa on 6 000-7 500 kg, on muunnettu luokasta, joka sisältää massaltaan 12 000 kg:n ajoneuvot, ja näin ollen ne on helppo ylikuormata. (65) Suunnitelmissa on ottaa käyttöön vastaavuus, jonka mukaisesti D1-luokan ajokortin haltijoilla on oikeus kuljettaa C1-luokan ajoneuvoja ja päinvastoin, kunhan näiden luokkien erilaisia ikärajavaatimuksia noudatetaan. Alle 6 000 kg painavien C1-luokan ajoneuvojen ja D1-luokan ajoneuvojen alustat ovat rakenteeltaan yleensä samanlaiset, ja ainoastaan ajoneuvojen korit eroavat toisistaan. (66) D1- ja D-luokka: D1- ja D-luokan määritelmiä on tarkistettava ottamalla käyttöön matkustajien määrää ja ajoneuvon pituutta koskevat uudet perusteet. (67) C-, C1-, D- ja D1-luokissa ja niitä vastaavissa perävaunuluokissa portaittainen ajolupa on liikenneturvallisuuden asettama selkeä vaatimus. Tämä johtuu siitä, että tähän ryhmään kuuluvien ajoneuvojen kuljettaminen vaatii paljon kokemusta niiden erityispiirteiden, kuten painon, koon, teknisten ominaisuuksien ja hallinnan vuoksi. Ajoluvan antaminen porrastetusti varmistetaan viittaamalla ammattikuljettajien peruspätevyydestä ja jatkokoulutuksesta annettuun yhteisön lainsäädäntöön [19], ja portaittaista ajolupaa koskevat säännökset on yhdenmukaistettava tämän lainsäädännön kanssa. Näin myös muihin kuin ammattikuljettajiin sovelletaan portaittaisen ajoluvan periaatetta. [19] Euroopan parlamentin ja neuvoston direktiivi 2003/59/EY, annettu 15 päivänä heinäkuuta 2003, maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (EYVL L 226, 10.9.2003). (68) Selkeyden vuoksi seuraavassa esitetään kaikki määritelmät, vaikka niitä ei olisikaan muutettu. Ehdotus (69) Moottoriajoneuvoluokkien määritelmiä on muutettava seuraavasti: * Luokka C: tavaroiden kuljettamiseen tarkoitetut moottoriajoneuvot, joiden suurin sallittu massa on suurempi kuin 3 500 kg ja joissa voidaan kuljettaa enintään kahdeksan matkustajaa kuljettajan lisäksi; tämän luokan moottoriajoneuvoihin voidaan liittää perävaunu, jonka suurin sallittu massa on enintään 750 kg. * Luokka C+E: ajoneuvoyhdistelmät, jotka koostuvat C-luokkaan kuuluvasta vetovaunusta ja perävaunusta, jonka suurin sallittu massa on enemmän kuin 750 kg (määritelmää ei ole muutettu). * Luokka C1: tavaroiden kuljettamiseen tarkoitetut moottoriajoneuvot, joiden suurin sallittu massa on suurempi kuin 3 500 kg, mutta enintään 6 000 kg, ja joissa voidaan kuljettaa enintään kahdeksan matkustajaa kuljettajan lisäksi; tämän luokan moottoriajoneuvoihin voidaan liittää perävaunu, jonka suurin sallittu massa on enintään 750 kg. Tämä valinnainen alaluokka muutetaan varsinaiseksi ajoneuvoluokaksi ja otetaan käyttöön kaikissa jäsenvaltioissa. * Luokka C1+E: ajoneuvoyhdistelmät, jotka koostuvat C1-luokkaan kuuluvasta vetovaunusta ja perävaunusta, jonka suurin sallittu massa on suurempi kuin 750 kg, jos näin muodostuvan ajoneuvoyhdistelmän suurin sallittu massa on enintään 12 000 kg ja jos perävaunun suurin sallittu massa on enintään vetovaunun oma massa (määritelmää ei ole muutettu). * Luokka D: matkustajien kuljettamiseen tarkoitetut moottoriajoneuvot, joissa voidaan kuljettaa enemmän kuin kahdeksan matkustajaa kuljettajan lisäksi; tämän luokan moottoriajoneuvoihin voidaan liittää perävaunu, jonka suurin sallittu massa on enintään 750 kg. * Luokka D+E: ajoneuvoyhdistelmät, jotka koostuvat D-luokkaan kuuluvasta vetovaunusta ja perävaunusta, jonka suurin sallittu massa on enemmän kuin 750 kg (määritelmää ei ole muutettu). * Luokka D1: matkustajien kuljettamiseen tarkoitetut moottoriajoneuvot, joissa voidaan kuljettaa enintään 16 matkustajaa kuljettajan lisäksi ja joiden pituus on enintään seitsemän metriä; tämän luokan moottoriajoneuvoihin voidaan liittää perävaunu, jonka suurin sallittu massa on enintään 750 kg. * Luokka D1+E: ajoneuvoyhdistelmät, jotka koostuvat D1-luokkaan kuuluvasta vetovaunusta ja perävaunusta, jonka suurin sallittu massa on enemmän kuin 750 kg, seuraavin edellytyksin: * näin muodostuvan ajoneuvoyhdistelmän suurin sallittu massa on enintään 12 000 kg ja perävaunun suurin sallittu massa on enintään vetovaunun oma massa; * perävaunua ei käytetä henkilöiden kuljettamiseen (määritelmää ei ole muutettu). III.3. Alaikärajat Nykytilanne (70) Alaikärajojen yhdenmukaistaminen edistää henkilöiden vapaata liikkuvuutta ja vaikuttaa suoraan liikenneturvallisuuteen. (71) Raskaiden moottoripyörien suoran ajoluvan saamiseen vaadittavan alaikärajan nostaminen on ehdottoman tärkeää liikenneturvallisuuden parantamiseksi. Onnettomuustilastot osoittavat, että onnettomuusriski on erittäin suuri alle 24-vuotiailla kokemattomilla raskaiden moottoripyörien kuljettajilla. Alaikäraja olisi näin ollen nostettava nykyisestä 21 vuodesta 24 vuoteen. (72) Samalla portaittaisen ajoluvan saamiseen liittyvä vuosien vähimmäismäärä olisi nostettava kahdesta kolmeen vuoteen pidemmän ajokokemuksen vaatimiseksi. Tällaisia moottoripyöriä koskevan portaittaisen ajoluvan edellytyksenä on aina oltava vastaavaan luokkaan kuuluvalla ajoneuvolla suoritettava erillinen ajokoe, jotta portaittaista ajolupaa ei voida enää myöntää henkilöille, joilla ei ole käytännön ajokokemusta. (73) Ammattikuljettajien koulutusvaatimusten taso on hiljattain vahvistettu ammattikuljettajien peruspätevyydestä ja jatkokoulutuksesta annetussa Euroopan parlamentin ja neuvoston direktiivissä 2003/59/EY [20]. Näihin kuljettajiin sovelletaan portaittaista ajolupaa. Myös muille kuin ammattikuljettajille, joita tarkoitetaan kyseisen direktiivin 2 artiklassa, olisi annettava näiden luokkien ajokortti porrastetusti siten, että ajoluvan korkeampiin luokkiin saa vasta korkeammassa iässä. [20] Katso alaviite 7. Ehdotukset (74) A1- ja B1-luokan ikäraja säilyy ennallaan. AM-luokan ikärajaksi asetetaan 16 vuotta, mutta jäsenvaltiot voivat antaa AM-luokan ajoluvan 14-vuotiaille; ajolupa on voimassa kuitenkin vain niiden omalla alueella. (75) B- ja B+E-luokan ikärajat säilyvät ennallaan. Direktiivin 91/439/ETY 6 artiklan 2 kohdassa säädettyä poikkeusta alaikärajasta sovelletaan kuitenkin ainoastaan B-luokkaan. Jäsenvaltiot voivat antaa B-luokan ajoluvan 17-vuotiaille, mutta ajolupa on voimassa ainoastaan niiden omalla alueella. (76) Jotta ajolupa voidaan antaa portaittain luokissa C1, C, D1 ja D sekä niitä vastaavissa perävaunuluokissa, jotka perustuvat ajoneuvojen painoihin ja mittoihin, C1- ja C1+E-luokan ajokortit annetaan 18-vuotiaille hakijoille ja C- ja C+E-luokan ajokortit 21-vuotiaille. Samanlainen ero tehdään D1 ja D1+E-luokkien ajokorttien suhteen, koska ne voidaan antaa 21-vuotiaille, kun taas D- ja D+E-luokkien ajokortit voidaan antaa vasta 24-vuotiaille. Tätä sovelletaan muihin kuin ammattikuljettajiin, rajoittamatta kuitenkaan niiden sääntöjen soveltamista, jotka koskevat ammattikuljettajia ja jotka on annettu direktiivissä 2003/59/EY vahvistettujen peruspätevyyttä ja jatkokoulutusta koskevien yhteisön sääntöjen mukaisesti. (77) Jos hakijalla on vähintään kolmen vuoden kokemus A2-luokkaan kuuluvan moottoripyörän kuljettamisesta ja hän on läpäissyt erityisen A-luokan ajokokeen, hänellä on oikeus kuljettaa A-luokan ajoneuvoja 21 vuotta täytettyään. Ajokoe koskee ainoastaan ajotapaa liikenteessä, eikä siinä ole tarpeen tarkastella perusohjausliikkeiden hallintaa eikä teknistä tarkastusta. Erityistä huomiota kiinnitetään ajoneuvon kuljettamiseen taajamien ulkopuolella ja moottoriteillä. Liikenneturvallisuuden vaatimusten vuoksi A-luokan suora ajolupa annetaan ainoastaan kuljettajille, jotka ovat täyttäneet 24 vuotta. (78) Näin ollen alaikärajat ovat seuraavat: * AM-, A1- ja B1-luokka: 16 vuotta; 14 vuotta mahdollinen AM-luokassa (ainoastaan luvan antaneen jäsenvaltion omalla alueella) * A2-luokka: 18 vuotta * B- ja B+E-luokka: 18 vuotta; 17 vuotta mahdollinen B-luokassa (ainoastaan luvan antaneen jäsenvaltion omalla alueella) * C1- ja C1+E-luokka: 18 vuotta * C- ja C+E-luokka: 21 vuotta * D1- ja D1+E-luokka: 21 vuotta * D- ja D+E-luokka: 24 vuotta * A-luokka: 21 vuotta / 24 vuotta III.4. Moottoriajoneuvojen portaittainen ajolupa (79) Jotta tämän lainsäädännön tulevissa muutoksissa voitaisiin ottaa käyttöön portaittainen ajolupa jossakin muodossa, luokan B1 käyttöönoton olisi oltava valinnaista. (80) Ehdotetussa direktiivissä olisi annettava jäsenvaltioille mahdollisuus lyhentää ensimmäisten ajokorttiasiakirjojen uusimisen määräaikaa kolmeen vuoteen. Tällä tavoin uusiin kuljettajiin voidaan soveltaa erityistoimenpiteitä, jotta he saisivat enemmän ajokokemusta ennalta määritetyissä olosuhteissa. III.5. Kuljettajantutkinnon vastaanottajia koskevat vähimmäisvaatimukset Nykytilanne (81) Yhteisön ajokorttilainsäädäntö ei ole vielä täysin yhdenmukainen, mutta yhdenmukaistamisessa voidaan katsoa edetyn jo niin pitkälle, että kuljettajantutkinnon vastaanottajien ammattipätevyyttä ja kokemusta koskevien yhdenmukaistettujen vähimmäisvaatimusten käyttöönottoa on pidettävä ensisijaisena tavoitteena. Kuljettajantutkintojen vastaanottajien koulutusvaatimukset eroavat jäsenvaltioissa toisistaan huomattavasti. Koska teoria- ja ajokokeet on yhdenmukaistettu yksityiskohtaisesti, kuljettajantutkintojen vastaanottajia koskevien vähimmäisvaatimusten yhdenmukaistaminen on välttämätöntä, jotta ajokokeiden tulokset olisivat vertailukelpoisia kaikkialla EU:ssa. Myös liikenneturvallisuus edellyttää kuljettajantutkintojen vastanottajien asianmukaista koulutusta. Jatkokoulutus on välttämätöntä kuljettajantutkintojen vastaanottajien asianmukaisten taitojen ja kokemuksen ylläpitämiseksi tekniikan kehittyessä koko ajan nopeammin. (82) Osana edellä kuvattua ajokorttilainsäädännön asteittaista yhdenmukaistamista otetaan käyttöön kuljettajantutkinnon vastaanottajien peruspätevyyttä ja säännöllistä jatkokoulutusta koskevat vähimmäisvaatimukset. Samalla on määritettävä tietyt perusehdot kuljettajantutkinnon ammattiin pääsyä varten. Ehdotus (direktiivin 91/439/ETY uusi liite IV) (83) Kuljettajantutkintojen vastaanottajilla on aina oltava voimassa oleva ajokortti niissä ajoneuvoluokissa, joiden tutkintoja he ottavat vastaan. Lisäksi heidän on täytynyt hankkia peruspätevyys, ja heidät on velvoitettava osallistumaan jatkokoulutukseen. (84) Tutkintojen vastaanottajille on annettava kattava koulutus perusasioista, ja heidän on hankittava tietty peruspätevyys ennen kuin he voivat alkaa ottaa vastaan kuljettajantutkintoja. Eri luokkien tutkintojen vastaanottamisessa sovelletaan porrasteisuuden periaatetta siten, että aluksi tutkintojen vastaanottajat saavat valvoa B-luokan ajokortin hakijoiden tutkintoja (joita on 90 prosenttia kaikista kuljettajantutkinnoista). Vasta saatuaan kokemusta näistä tutkinnoista ja hankittuaan lisäpätevyyttä muissa ajoneuvoluokissa kuljettajantutkinnon vastaanottajat voivat alkaa valvoa muiden luokkien tutkintoja. IV. Muuta IV.1. Tarkastelu (15 artikla) (85) Viisi vuotta sen jälkeen, kun ehdotettu direktiivi on saatettu osaksi kansallista lainsäädäntöä, on tarkoitus tarkastella niitä käyttöön otettuja uusia säännöksiä, jotka koskevat ajoneuvoluokkien määritelmiä (ja alaikärajoja), sekä sitä, miten säännökset ovat vaikuttaneet liikenneturvallisuuteen. Samalla arvioidaan mahdollisuutta ottaa käyttöön portaittainen ajolupa B-luokassa (B1-luokka mukaan luettuna). IV.2. Yhteisön ajokorttimalliin tehtävät muutokset (liite I) (86) Kaikkiin ehdotetun direktiivin voimaantulon jälkeen annettuihin (yhteisön ajokorttimallin mukaisiin) ajokortteihin merkitään AM,- A1-, A2- ja A-luokka. IV.3. Koeajoneuvot (liite II) (87) Moottoripyöriä varten on määriteltävä uudet koeajoneuvot, koska moottoripyöräluokkien määritelmät muuttuvat (edellä kohdassa III.2 kuvatulla tavalla). V. TOISSIJAISUUSNÄKÖKOHDAT (88) Yhteisön toimivallasta ajokorttilainsäädännön alalla säädetään neuvoston direktiivillä 91/439/ETY, jolla kumotaan ajokorteista annettu ensimmäinen direktiivi 80/1263/ETY. Edellä kuvatut muutokset kuuluvat edelleen yhteisön toimivallan piiriin EY:n perustamissopimuksen 71 artiklan 1 kohdan c alakohdan mukaisesti. Tämän määräyksen mukaisesti Euroopan parlamentti ja neuvosto toteuttavat yhteispäätösmenettelyä noudattaen toimenpiteitä liikenneturvallisuuden parantamiseksi. (89) Ehdotetuilla muutoksilla pyritään pääasiassa parantamaan tieliikenteen turvallisuutta, joka on osa liikenneturvallisuutta. Muutoksilla parannetaan ajokorttien antamiseen liittyviä turvallisuusnäkökohtia kaikkialla Euroopassa, koska niillä yhdenmukaistetaan ajokorttilainsäädäntöä. Lisäksi suuri osa ehdotetuista toimenpiteistä on suunniteltu edistämään ajokorttien haltijoiden vapaata liikkuvuutta, ja tällaisia henkilöitä on Euroopan kansalaisista huomattava osa. Tämä on myös Lissabonin strategian tavoitteiden mukaista. Lisäksi Euroopan yhteisöjen tuomioistuimen oikeuskäytännössä on korostettu niitä vaikutuksia, joita ajokorttien antamisella voi olla kansalaisten vapaaseen liikkuvuuteen, joka on yksi EY:n perustamissopimuksessa turvatuista perusvapauksista. (90) Ehdotettujen toimenpiteiden myötä liikenneturvallisuus paranee välillisesti, koska yhteisön ajokorttimallissa otetaan käyttöön parannetut turvaominaisuudet väärentämisen varalta, ajokorttiin on mahdollista liittää mikrosiru ja yhteisön paperiajokorttimalli poistetaan käytöstä. (91) Jäsenvaltiot eivät voi yksin riittävässä määrin saavuttaa ehdotettujen lainsäädäntötoimien tavoitteita. Kansalliset ajokorttijärjestelmät eroavat toisistaan huomattavasti, eikä niissä korosteta vapaaseen liikkuvuuteen tai sijoittautumisvapauteen liittyviä näkökohtia. Euroopan yhteisöjen tuomioistuin on selvästi korostanut myös näitä näkökohtia. 2003/0252 (COD) 91/439/ETY (mukautettu) Ehdotus EUROOPAN PARLAMENTIN JA NEUVOSTON DIREKTIIVIKSI .../.../EY, annettu [...], ajokorteista (uudelleen laadittu) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan, ottavat huomioon komission ehdotuksen [21], [21] EUVL C 48, 27.2.1989, s. 1. ottavat huomioon Euroopan talous- ja sosiaalikomitean lausunnon [22], [22] EUVL C 159, 26.6.1989, s. 21. noudattavat perustamissopimuksen 251artiklassa määrättyä menettelyä [23], [23] EUVL C sekä katsovat seuraavaa: 91/439/ETY johdanto-osan 1kappale (mukautettu) 91/439/ETY johdanto-osan 2kappale (mukautettu) 91/439/ETY johdanto-osan 3kappale (mukautettu) uusi (1) Yhteisön ajokortista 29 päivänä heinäkuuta 1991 annettua neuvoston direktiiviä91/439/ETY [24] on muutettu useita kertoja huomattavilta osilta. Seuraavien muutosten yhteydessä kyseinen direktiivi olisi selkeyden vuoksi laadittava uudelleen. [24] EYVL L 237, 24.8.1991, s. 1. Direktiivi sellaisena kuin se on viimeksi muutettuna 15 päivänä heinäkuuta 2003 annetulla Euroopan parlamentin ja neuvoston direktiivillä 2003/59/EY (EUVL L 226, 10.9.2003, s. 4). (2) Ajokortteja koskevien sääntöjen yhdenmukaistamisessa saavutetusta edistyksestä huolimatta jäsenvaltioiden lainsäädännöissä on edelleen perustavia eroja, jotka vaativat pidemmälle vietyä yhdenmukaistamista yhteisön politiikkojen toteuttamisen edistämiseksi. Ajokortteihin liittyvät säännöt ovat välttämätön osatekijä yhteisön liikennepolitiikan toteuttamiseksi ja liikenneturvallisuuden parantamiseksi sekä sellaisten henkilöiden liikkuvuuden helpottamiseksi, jotka sijoittautuvat johonkin toiseen jäsenvaltioon kuin siihen, joka on antanut ajokortin. Henkilökohtaisten kulkuvälineiden suuren merkityksen vuoksi uuden asuinmaan asianmukaisesti tunnustaman ajokortin haltijuus edistää kansalaisten vapaata liikkuvuutta. (3) Koska direktiivissä 91/439/ETY säädetään mahdollisuudesta antaa ajokortin voimassaoloaikaa koskevia kansallisia määräyksiä, eri jäsenvaltioissa sovelletaan erilaisia sääntöjä ja käytössä on yli 80 erilaista voimassa olevaa ajokorttimallia. Tämä aiheuttaa epäselviä tilanteita kansalaisille, lainvalvontaviranomaisille ja ajokorttihallinnosta vastaaville viranomaisille sekä johtaa joskus useita vuosikymmeniä sitten annettujen asiakirjojen väärentämiseen. Näistä syistä on tarkoituksenmukaista yhdenmukaistaa ajokorttien voimassaoloaikaa koskevat säännöt ja soveltaa niitä tämän direktiivin soveltamispäivän jälkeen annettaviin tai uusittaviin ajokortteihin. (4) Ajokorttiasiakirjan voimassaoloajan rajoittaminen mahdollistaa ajokortin uusimisen säännöllisesti. Näin voidaan soveltaa uusimpia menetelmiä väärentämisen estämiseksi ja toteuttaa ajokortin määräaikaisen uusimisen yhteydessä lääkärintarkastuksia tai muita jäsenvaltioiden määräämiä toimenpiteitä, kuten antaa teoriatietoja tai käytännön taitoja koskevaa lisäkoulutusta. (5) Jäsenvaltiot voivat asettaa vaatimuksen lääkärintarkastusten suorittamisesta sen varmistamiseksi, että moottoriajoneuvon kuljettamiseen vaadittavan fyysisen ja henkisen suorituskyvyn vähimmäisvaatimukset täyttyvät. Selvyyden vuoksi lääkärintarkastusten määräaikojen olisi sovittava yhteen ajokortin uusimisen kanssa tapauksissa, joissa lääkärintarkastus on pakollinen, jolloin lääkärintarkastusten määräajat määräytyvät ajokortin voimassaoloajan mukaan. (6) Moottoriajoneuvon kuljettamiseen vaadittavan fyysisen ja henkisen suorituskyvyn vähimmäisvaatimusten täyttyminen olisi tarkastettava tiettyihin luokkiin kuuluvien, matkustajien tai tavaroiden kuljettamiseen käytettävien ajoneuvojen kuljettajien osalta lääkärintarkastuksessa, joka suoritetaan ajokortin antamisen yhteydessä ja tämän jälkeen säännöllisesti kansallisten määräysten mukaisesti. On tarpeen yhdenmukaistaa näiden lääkärintarkastusten määräajat, jotta voidaan vaikuttaa työntekijöiden vapaan liikkuvuuden toteutumiseen, välttää kilpailun vääristyminen ja ottaa huomioon kyseisten ajoneuvojen kuljettajien vastuu. (7) Alaikärajojen osalta on välttämätöntä soveltaa entistä tehokkaammin periaatetta, jonka mukaan ajolupia annetaan ajoneuvoluokissa portaittain. Kaksipyöräisten ajoneuvojen eri luokkien sekä matkustajien tai tavaroiden kuljettamiseen käytettävien ajoneuvojen eri luokkien osalta on syytä käyttää monipuolisempia sääntöjä näiden luokkien ajokorttien antamiseksi. Ajoneuvoluokan B1 käyttöönoton olisi säilyttävä valinnaisena, ja sen osalta olisi voitava poiketa asetetusta alaikärajasta siltä varalta, että myöhemmin otetaan käyttöön samaa ajoneuvoluokkaa koskeva portaittainen ajolupa. (8) Ajoneuvoluokat olisi yhdenmukaistettava portaittaisen ajoluvan antamista koskevan periaatteen soveltamiseksi entistä tehokkaammin. (9) Sekä uusien että olemassa olevien ajoneuvoluokkien määritelmistä olisi käytävä paremmin ilmi niihin luokiteltavien ajoneuvojen tekniset ominaisuudet ja näiden ajoneuvojen kuljettamiseen tarvittava taito. (10) Mopoja koskevan ajokorttiluokan käyttöönotolla on tarkoitus parantaa liikenneturvallisuutta erityisesti nuorimpien kuljettajien osalta, koska tilastotietojen mukaan tieliikenneonnettomuuksiin joutuvat useimmin nuorimmat kuljettajat. 91/439/ETY johdanto-osan 4 kappale (mukautettu) (11) Sen vuoksi on tarpeen säätää ajokortin antamisen vähimmäisedellytyksistä liikenneturvallisuussyistä . 91/439/ETY johdanto-osan 5 kappale (mukautettu) 91/439/ETY johdanto-osan 6 kappale (mukautettu) 91/439/ETY johdanto-osan 7 kappale (12) Olisi annettava erityissäännökset, joilla helpotetaan vammaisten henkilöiden mahdollisuuksia kuljettaa ajoneuvoja. 91/439/ETY johdanto-osan 8 kappale (mukautettu) 91/439/ETY johdanto-osan 9 kappale (mukautettu) 91/439/ETY johdanto-osan 10 kappale (13) Liikenneturvallisuuden ja tieliikenteen vuoksi jäsenvaltioiden olisi lisäksi voitava soveltaa kansallisia ajokorttien poisottamista tai määräaikaista tai lopullista peruuttamista koskevia kansallisia säännöksiä kaikkiin ajokortin haltijoihin, joiden vakinainen asuinpaikka on niiden alueella. uusi (14) Direktiivissä 91/439/ETY määritelty ajokorttimalli olisi korvattava yhdellä ainoalla muovikorttimallilla. Tätä ajokorttimallia olisi samalla muutettava, koska käyttöön otetaan uusi mopoja koskeva ajokorttiluokka. (15) Luottokortin kokoisiin ajokorttimalleihin voidaan haluttaessa liittää mikrosiru, jonka avulla jäsenvaltiot voivat entisestään parantaa korttien turvaominaisuuksia väärentämisen estämiseksi. Mikrosirua koskevat tekniset vaatimukset vahvistaa komissio ajokorttikomitean avustuksella. (16) Olisi määritettävä kuljettajantutkinnon vastaanottajien alalle pääsyn vähimmäisvaatimukset, jotta voidaan parantaa tutkinnon vastaanottajien tietoja ja taitoja, arvioida ajokokelaiden suoritusta puolueettomammin, yhdenmukaistaa kuljettajantutkintoja entistä enemmän ja soveltaa entistä tehokkaammin ajokorttien vastavuoroisen tunnustamisen yleistä periaatetta. (17) Komission olisi voitava mukauttaa liitteet I-IV tekniseen kehitykseen. (18) Tämän direktiivin täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [25] mukaisesti. [25] EYVL L 184, 17.7.1999, s. 23. (19) Suunnitellun toiminnan tavoitteita ei voida riittävällä tavalla saavuttaa jäsenvaltioiden toimin, vaan ne voidaan toiminnan laajuuden ja vaikutusten takia toteuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen5artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on näiden tavoitteiden saavuttamiseksi tarpeen. (20) Tämä direktiivi ei rajoita liitteessä V olevassa B osassa mainittuja jäsenvaltioiden velvoitteita, jotka koskevat direktiivien kansalliseen lainsäädäntöön saattamisen ja soveltamisen määräaikoja, 91/439/ETY (mukautettu) 196/47/EY 1 artiklan 1 alakohta 294/72/EY 1 artikla OVAT ANTANEET TÄMÄN DIREKTIIVIN: 1 artikla Ajokorttimalli 1. Jäsenvaltioiden on tämän direktiivin säännösten mukaisesti otettava käyttöön liitteessä I1 esitetty yhteisön mallin mukainen kansallinen ajokortti.2 uusi 2. Jäsenvaltioilla on oikeus liittää antamiinsa ajokortteihin mikrosiru siitä lähtien, kun komissio on vahvistanut asiaa koskevat tekniset vaatimukset 10artiklassa tarkoitettua menettelyä noudattaen. Komissio huolehtii siitä, että ajokorttiin liitettävää mikrosirua koskeviin teknisiin vaatimuksiin sisältyy EY-tyyppihyväksyntä, joka voidaan myöntää vasta, kun on osoitettu, että mikrosirulle tallennettuja tietoja ei pystytä luvattomasti käsittelemään tai muuttamaan. Mikrosirulle saa tallentaa ainoastaan ajokortissa olevat tiedot, eikä sillä saa olla muita käyttötarkoituksia kuin ne, jotka liittyvät suoraan ajokorttiin. 91/439/ETY (mukautettu) 2 artikla Vastavuoroinen tunnustaminen Jäsenvaltioiden antamat ajokortit on tunnustettava vastavuoroisesti. 91/439/ETY 2 artikla (mukautettu) 3 artikla Väärentämisen estäminen 91/439/ETY uusi 1. Yhteisön mallin mukaisen ajokortin 1 sivulla olevassa soikiossa on oltava ajokortin antavan jäsenvaltion kansallisuustunnus. 2. Jäsenvaltioiden on toteutettava tarpeelliset toimenpiteet ajokorttien väärentämismahdollisuuksien estämiseksi myös niiden ajokorttimallien osalta, jotka on annettu ennen tämän direktiivin voimaantuloa. Niiden on ilmoitettava komissiollekyseisistä toimenpiteistään. 91/439/ETY (mukautettu) 196/47/EY 1 artiklan 1 alakohta 96/47/ETY 1 artiklan 2 kohta (mukautettu) 91/439/ETY 3 artikla (mukautettu) 4 artikla Ajoneuvoluokat 91/439/ETY 1. Edellä 1artiklassa tarkoitettu ajokortti oikeuttaa kuljettamaan seuraaviin luokkiin kuuluvia ajoneuvoja: uusi AM-luokka: - mopoja, toisin sanoen kaksi- tai kolmipyöräisiä ajoneuvoja, joiden suurin rakenteellinen nopeus on yli 6 km/h mutta enintään 45 km/h ja joiden moottorin sylinteritilavuus on enintään 50 cm3, jos niissä on polttomoottori, tai joiden suurin jatkuva nimellisteho on enintään 4 kW, jos niissä on sähkömoottori, taikka sellaisia kolmipyöräisiä mopoja, joiden moottorin suurin nettoteho on enintään 4 kW, jos niissä on muu polttomoottori; A1-luokka: - kevyitä moottoripyöriä, joiden sylinteritilavuus on enintään 125 cm3, enimmäisteho 11 kW ja teho/painosuhde pienempi kuin 0,1 kW/kg; A2-luokka: - moottoripyöriä, joko sivuvaunulla tai ilman, joiden enimmäisteho on 35 kW ja teho/painosuhde pienempi kuin 0,2 kW/kg; tällainen moottoripyörä ei saa olla muunnettu versiosta, jonka moottorin teho on yli kaksi kertaa suurempi kuin enimmäisteho; tällaiseen moottoripyörään voidaan kiinnittää sivuvaunu; 91/439/ETY A-luokka: - moottoripyöriä joko sivuvaunulla tai ilman; uusi B1-luokka: - kolmi- tai nelipyöräisiä moottoripyöriä; 91/439/ETY (mukautettu) uusi B-luokka: autoja, joiden suurin sallittu massa on enintään 3500 kg ja joissa voidaan kuljettaa enintään kahdeksan matkustajaakuljettajan lisäksi; tähän luokkaan kuuluviin autoihin voidaan liittää perävaunu, jonka suurin sallittu massa on enintään 750kg; 91/439/ETY (mukautettu) 91/439/ETY (mukautettu) uusi B+E-luokka: - ajoneuvoyhdistelmiä, jotka koostuvat B-luokkaan kuuluvasta vetovaunusta ja perävaunusta, jonka suurin sallittu massa on enemmän kuin 750 kg uusi C1-luokka: - tavaroiden kuljettamiseen käytettäviä autoja, joiden suurin sallittu massa on enemmän kuin 3500 kg mutta enintään 6000 kg ja joissa voidaan kuljettajan lisäksi kuljettaa enintään kahdeksan matkustajaa; autoihin, joita voidaan kuljettaa C1-luokan ajokortilla, voidaan liittää perävaunu, jonka suurin sallittu massa on enintään 750 kg; C1+E-luokka: - ajoneuvoyhdistelmiä, jotka koostuvat C1-luokkaan kuuluvasta vetovaunusta ja perävaunusta tai puoliperävaunusta, jonka suurin sallittu massa on enemmän kuin 750 kg, jos näin muodostuvan ajoneuvoyhdistelmän suurin sallittu massa on enintään 12000 kg ja jos perävaunun tai puoliperävaunun suurin sallittu massa on enintään vetovaunun oma massa; 91/439/ETY (mukautettu) uusi C-luokka: tavaroiden kuljettamiseen käytettäviä autoja, joiden suurin sallittu paino on enemmän kuin 3500 kg ja joissa voidaan kuljettajan lisäksi kuljettaa enintään kahdeksan matkustajaa; autoihin,joita voidaan kuljettaa C-luokan ajokortilla, voidaan liittää perävaunu, jonka suurin sallittu massa on enintään750 kg; 91/439/ETY (mukautettu) uusi C+E-luokka: - ajoneuvoyhdistelmiä, jotka koostuvat C-luokkaan kuuluvasta vetovaunusta ja perävaunusta tai puoliperävaunusta, jonka suurin sallittu massa on enemmän kuin 750 kg; uusi D1-luokka: - matkustajien kuljettamiseen käytettäviä autoja, joissa voidaan kuljettajan lisäksi kuljettaa enintään 16 matkustajaa ja joiden pituus on enintään seitsemän metriä; autoihin, joita voidaan kuljettaa D1-luokan ajokortilla, voidaan liittää perävaunu, jonka suurin sallittu massa on enintään 750 kg; D1+E-luokka: - ajoneuvoyhdistelmiä, jotka koostuvat D1-luokkaan kuuluvasta vetovaunusta ja perävaunusta, jonka suurin sallittu massa on enemmän kuin 750 kg, jos näin muodostuvan ajoneuvoyhdistelmän suurin sallittu massa on enintään 12000 kg ja jos perävaunun suurin sallittu massa on enintään vetovaunun oma massa; 91/439/ETY (mukautettu) uusi D-luokka: - matkustajien kuljettamiseen käytettäviä autoja,joissa voidaan kuljettajan lisäksi kuljettaa enemmän kuin kahdeksan matkustajaa ; autoihin, joita voidaan kuljettaa D-luokan ajokortilla, voidaan liittää perävaunu, jonka suurin sallittu massa on enintään 750 kg; 91/439/ETY (mukautettu) D+E-luokka: - ajoneuvoyhdistelmiä, jotka koostuvat D-luokkaan kuuluvasta vetovaunusta ja perävaunusta, jonka suurin sallittu massa on enemmän kuin750kg. uusi Perävaunuja ei saa käyttää matkustajien kuljettamiseen. 91/439/ETY (mukautettu) 91/439/ETY (mukautettu) 2 . Tässä direktiivissä : a) 'moottoriajoneuvolla' tarkoitetaan kaikkia tiellä omalla käyttövoimalla liikkuvia moottorikäyttöisiä ajoneuvoja, lukuun ottamatta kiskoilla kulkevia ajoneuvoja; uusi b) 'mopolla' ei tarkoiteta kevyitä nelipyöräisiä moottoripyöriä eikä apumoottorilla varustettuja polkupyöriä; c) 'kolmipyöräisellä moottoripyörällä' tarkoitetaan ajoneuvoa, jossa on kolme symmetrisesti sijoitettua pyörää ja jonka moottorin sylinteritilavuus on yli 50 cm3, jos kyseessä on polttomoottori, ja/tai jonka suurin rakenteellinen nopeus on enemmän kuin 45 km/h; d) 'nelipyöräisellä moottoripyörällä' tarkoitetaan, kevyttä nelipyöräistä moottoripyörää lukuun ottamatta, ajoneuvoa, jonka oma massa on enintään 400 kg (550 kg, jos kyseessä on tavaroiden kuljettamiseen käytettävä ajoneuvo), lukuun ottamatta akkujen massaa, jos kyseessä on sähkökäyttöinen ajoneuvo, ja jonka moottorin suurin nettoteho on enintään 15kW; 91/439/ETY (mukautettu) 197/26/EY 1 artiklan 1 alakohta uusi e) 'moottoripyörällä' tarkoitetaan kaikkia kaksipyöräisiä ajoneuvoja, joiden suurin rakenteellinen nopeus on yli 45 km/h ja joiden moottorin sylinteritilavuus on yli 50 cm3, jos ajoneuvossa on polttomoottori; sivuvaunu katsotaan tämän tyyppiseksi ajoneuvoksi; 97/26/ETY 1 artiklan 1 kohta (mukautettu) 91/439/ETY (mukautettu) f) autolla tarkoitetaan, moottoripyöriä lukuun ottamatta, kaikkia muita moottorikäyttöisiä ajoneuvoja, joita käytetään tavanomaisesti matkustajien tai tavaroiden kuljettamiseen tiellä taikka matkustajien tai tavaroiden kuljettamiseen käytettyjen ajoneuvojen vetämiseen tiellä. Tähän käsitteeseen sisältyvät johdinautot, eli sellaiset sähköjohtimeen kytketyt ajoneuvot, jotka eivät kulje kiskoilla. Siihen eivät sisälly maatalous- tai metsätraktorit; g) 'maatalous- tai metsätraktorilla' tarkoitetaan kaikkia pyörillä tai kiskoilla liikkuvia, vähintään kaksiakselisia moottorikäyttöisiä ajoneuvoja, joiden pääasiallinen tarkoitus perustuu niiden vetovoimaan ja jotka on tarkoitettu erityisesti vetämään, työntämään, kuljettamaan tai käyttämään tiettyjä työkaluja, koneita tai perävaunuja, joita käytetään maa- tai metsätaloustöissä ja joita vain toissijaisesti käytetään matkustajien tai tavaroiden kuljettamiseen tiellä taikka matkustajien tai tavaroiden kuljettamiseen käytettyjen ajoneuvojen vetämiseen tiellä. uusi 3. Ajoneuvoluokan B1 käyttöönotto on valinnaista. 91/439/ETY (mukautettu) 4. Jäsenvaltiot saavat komissiota kuultuaan jättää tämän artiklan soveltamisalan ulkopuolelle tietyt erilaiset moottorikäyttöiset ajoneuvot, esimerkiksi vammaisten erityisajoneuvot. 91/439/ETY 4 artikla (mukautettu) 5 artikla Edellytykset ja rajoitukset 91/439/ETY 1. Ajokortissa on mainittava, millä edellytyksillä sen haltija saa kuljettaa ajoneuvoa. 2. Jos ajokortin haltija on vammaisuuden vuoksi oikeutettu kuljettamaan ainoastaan tietyntyyppisiä tai tietyllä tavalla varustettuja ajoneuvoja, 7artiklassa tarkoitettu ajotaitoa koskeva koe ja ajokoe on suoritettava tällaisella ajoneuvolla. 91/439/ETY 5 artikla (mukautettu) 6 artikla Ajoneuvoluokkien väliset vastaavuudet 91/439/ETY 1. Ajokorttien antamiseen sovelletaan seuraavia ehtoja: a) C- ja D-luokkien ajokortteja annetaan vain kuljettajille, joilla on jo oikeus kuljettaa B-luokan ajoneuvoja; b) B+E-, C+E- ja D+E-luokkiin annetaan ajokortteja ainoastaan kuljettajille, joilla on jo oikeus kuljettaa B-, C- tai D-luokkien ajoneuvoja. 2. Ajokorttien kelpoisuus määritellään seuraavasti: a) C+E- tai D+E-luokkiin kelpoisuuden antavat ajokortit oikeuttavat kuljettamaan myös B+E-luokkaan kuuluvia ajoneuvoyhdistelmiä; b) C+E-luokkaan kelpoisuuden antavat ajokortit oikeuttavat myös D+E-luokkaan, jos niiden haltijoilla on oikeus kuljettaa D-luokkaan kuuluvia ajoneuvoja. uusi c) C1- tai C1+E-luokkaan kelpoisuuden antavat ajokortit oikeuttavat kuljettamaan myös D1- tai D1+E-luokkaan kuuluvia ajoneuvoja, jos niiden haltija on saavuttanut 21 vuoden alaikärajan; d) D1- tai D1+E-luokkaan kelpoisuuden antavat ajokortit oikeuttavat kuljettamaan myös C1- tai C1+E-luokkaan kuuluvia ajoneuvoja. 91/439/ETY (mukautettu) 3. Jäsenvaltiot voivat omalla alueellaan hyväksyä seuraavat vastaavuudet: a) moottorikäyttöisiä kolmi- tai nelipyöräisiä moottoripyöriä saa kuljettaa A- tai A1-luokan ajokortilla; b) kevyitä moottoripyöriä saa kuljettaa B-luokan ajokortilla. 4. Jäsenvaltiot voivat komissiota kuultuaan oikeuttaa kuljettamaan alueellaan: a) D1-luokan ajoneuvoja (joiden suurin sallittu massa on 3500 kg, lukuun ottamatta vammaisten matkustajien kuljettamiseen tarkoitettuja erityislaitteita), kun kuljettaja on yli 21-vuotias ja hänellä on ollut vähintään kaksi vuotta B-luokan ajokortti, sillä edellytyksellä, että ajoneuvoa käyttää muu kuin kaupallinen yhteisö sosiaalisiin tarkoituksiin ja että kuljettaja kuljettaa ajoneuvoa korvauksetta; b) ajoneuvoja, joiden suurin sallittu massa on enemmän kuin3500kg, jos kuljettaja on yli 21-vuotias ja hänellä on ollut vähintään kaksi vuotta B-luokan ajokortti, sillä edellytyksellä, että ajoneuvot on pääasiallisesti tarkoitettu käytettäviksi paikallaan koulutus- tai vapaa-ajan viettotarkoituksiin ja niitä käyttävät muut kuin kaupalliset yhteisöt sosiaalisiin tarkoituksiin ja että ajoneuvot on muutettu niin, että niitä ei voida käyttää useamman kuin yhdeksän henkilön eikä muiden kuin niiden käytön kannalta ehdottoman välttämättömien tavaroiden kuljettamiseen. 91/439/ETY 6 artikla (mukautettu) 7 artikla Alaikäraja 91/439/ETY 1. Ajokorttien antamiseen sovelletaan seuraavia alaikärajoja: a) 16 vuotta: uusi - AM-luokka; 91/439/ETY (mukautettu) - A1-luokka; - B1-luokka; 91/439/ETY b) 18 vuotta: 91/439/ETY (mukautettu) uusi - A 2-luokka; 91/439/ETY - B- ja B+E-luokka; 91/439/ETY (mukautettu) uusi - C1- ja C1+E-luokka, sanotun kuitenkaan rajoittamatta Euroopan parlamentin ja neuvoston direktiivissä 2003/59/EY [26]annettujen, kyseisiin luokkiin kuuluvien ajoneuvojen kuljettamista koskevien säännösten soveltamista; [26] EYVL L 226, 10.9.2003, s. 4. 91/439/ETY c) 21 vuotta: 91/439/ETY (mukautettu) uusi - A-luokka sillä edellytyksellä, että hakijalla on vähintään kolmen vuoden kokemus moottoripyörän kuljettamisesta A2-luokan ajokortilla ja että hän on läpäissyt 8artiklan 1kohdan dalakohdassa määritellyn erityisesti A-luokkaa koskevan ajokokeen; - C-, C+E-, D1- ja D1+E-luokat, sanotun kuitenkaan rajoittamatta direktiivissä 2003/59/EY annettujen, kyseisiin luokkiin kuuluvien ajoneuvojen kuljettamista koskevien säännösten soveltamista; d) 24 vuotta: - A-luokka; - D- ja D+E-luokka, sanotun kuitenkaan rajoittamatta direktiivissä2003/59/EY annettujen, kyseisiin luokkiin kuuluvien ajoneuvojen kuljettamista koskevien säännösten soveltamista; 91/439/ETY (mukautettu) uusi 2. Jäsenvaltiot voivat poiketa A-, B- ja B+E-luokkia varten säädetyistä alaikärajavaatimuksista ja antaa tällaiset ajokortit jo 17-vuotiaille sekä poiketa B1-luokkaa koskevasta alaikärajavaatimuksesta ja antaa tämän luokan ajokortin vasta 18 vuotta täyttäneille. Jäsenvaltiot voivat kieltäytyä tunnustamasta alueellaan nuoremmille kuin 18-vuotiaille annettuja B- ja B1-luokan ajokortteja. uusi Jäsenvaltiot voivat poiketa AM-luokkaa varten säädetyistä alaikärajavaatimuksista ja antaa tätä luokkaa koskevat ajokortit jo 14-vuotiaille. Jäsenvaltiot voivat kieltäytyä tunnustamasta alueellaan nuoremmille kuin 16-vuotiaille annettuja AM-luokan ajokortteja. 91/439/ETY (mukautettu) 91/439/ETY 7 artikla (mukautettu) 8 artikla Ajokorttien antaminen, voimassaoloaika ja uusiminen 1. Ajokortin antamiseen sovelletaan seuraavia edellytyksiä : 91/439/ETY (mukautettu) a) hakija on suorittanut hyväksytysti ajotaitoa ja ajotapaa koskevan kokeen ja teoriakokeen sekä täyttää terveydelliset vaatimukset liitteiden II ja III säännösten mukaisesti; uusi b) hakija on suorittanut hyväksytysti pelkän teoriakokeen, kun on kyse AM-luokan ajokortista; jäsenvaltiot voivat vaatia ajotaitoa ja ajotapaa koskevan kokeen suorittamista hyväksytysti ja lääkärintarkasta ennen AM-luokan ajokorttien antamista; c) hakija on suorittanut hyväksytysti pelkän ajotaitoa ja ajotapaa koskevan kokeen, kun on kyse A2-luokan ajokortin hakijasta, jolla on vähintään kahden vuoden kokemus moottoripyörän kuljettamisesta A1-luokan ajokortilla; d) hakija on suorittanut hyväksytysti pelkän ajotaitoa ja ajotapaa koskevan kokeen, kun on kyse A-luokan ajokortin hakijasta, jolla on vähintään kolmen vuoden kokemus moottoripyörän kuljettamisesta A2-luokan ajokortilla; tämä koe voidaan rajoittaa pelkästään osaan, joka koskee ajotapaa liikenteessä ja jossa kiinnitetään erityistä huomiota liikkumiseen taajamien ulkopuolella sijaitsevilla teillä; 91/439/ETY (mukautettu) e ) hakijan vakinainen asuinpaikka on ajokortin antavan jäsenvaltion alueella tai hän voi näyttää toteen, että hän on opiskellut siellä vähintään kuusi kuukautta. uusi 2. Jäsenvaltioiden antamien ajoneuvoluokkia AM, A1, A2, A, B, B1 ja B+E koskevien ajokorttiasiakirjojen voimassaoloaika on kymmenen vuotta; tätä voimassaoloaikaa sovelletaan [Lisätään päivämäärä, joka määritetään 17 artiklan 2 kohdassa] lähtien. Kyseisiä ajoneuvoluokkia koskevien ajokorttien voimassaoloaika on viisi vuotta, jos ne on annettu 65 vuotta täyttäneille kuljettajille. Jäsenvaltiot voivat rajoittaa uusille kuljettajille annettavien ensimmäisten A- ja B-luokan ajokorttien voimassaoloajan kolmeen vuoteen, jotta näihin kuljettajiin voidaan soveltaa liikenneturvallisuutta erityisesti heidän kannaltaan parantavia toimenpiteitä. Jäsenvaltioiden antamien ajoneuvoluokkia C, C+E, C1, C1+E, D, D+E, D1 ja D1+E koskevien ajokorttien voimassaoloaika on viisi vuotta; tätä voimassaoloaikaa sovelletaan [Lisätään päivämäärä, joka määritetään 17 artiklan 2 kohdassa] lähtien. Kyseisiä ajoneuvoluokkia koskevien ajokorttien voimassaoloaika on yksi vuosi, jos ne on annettu 65 vuotta täyttäneille kuljettajille. Jos kuitenkin ennen tämän direktiivin voimaantuloa annettu ajokortti on uusittava sen voimassaoloajan päättymisen vuoksi, uuteen ajokorttiin sovelletaan edellä ensimmäisessä ja toisessa alakohdassa määritettyjä voimassaoloaikoja. 3. Ajokortti voidaan uusia sen voimassaoloajan päättyessä seuraavin edellytyksin: a) tarkastetaan, että liitteessä III esitetyt, ajoneuvoluokkiin C, C+E, C1, C1+E, D, D+E, D1 ja D1+E kuuluvien ajoneuvojen kuljettamiseen vaadittavaa fyysistä ja henkistä suorituskykyä koskevat vähimmäisvaatimukset täyttyvät; b) hakijan vakinainen asuinpaikka on ajokortin antavan jäsenvaltion alueella tai hän voi todistaa opiskelevansa siellä; ajokortin uusiminen ei edellytä vähintään kuuden kuukauden oleskelua. Jäsenvaltiot voivat vaatia, että ajoneuvoluokkia A, A1, A2, B, B1 ja B+E koskevan ajokortin uusimisen yhteydessä on tarkastettava, että liitteessä III esitetyt, ajoneuvojen kuljettamiseen vaadittavaa fyysistä ja henkistä suorituskykyä koskevat vähimmäisvaatimukset täyttyvät. 91/439/ETY 4. Jäsenvaltiot saavat komission suostumuksella soveltaa ajokorttien antamiseen kansallisten säännösten mukaisia edellytyksiä, jotka koskevat muita kuin tässä direktiivissä tarkoitettuja edellytyksiä, edellä sanotun kuitenkaan rajoittamatta kansallisten rikoslakien ja yleistä järjestystä koskevien säännösten soveltamista. 91/439/ETY (mukautettu) uusi 5. Henkilöllä voi olla vain yksi ainoaajokortti. Jäsenvaltioiden on toteutettava tarvittavat toimenpiteet sen varmistamiseksi, että ensimmäistä ajokorttia tai ajokortin uusimista hakevalla henkilöllä ei ole ennestään voimassa olevaa tai jonkin toisen jäsenvaltion viranomaisten takavarikoimaa ajokorttia. Lisäksi jäsenvaltioiden on tarkastettava, ovatko jonkin jäsenvaltioiden viranomaiset tehneet päätöksen, jolla kielletään ajokortin antaminen kyseiselle henkilölle. 97/26/ETY 1 artiklan 2 kohta (mukautettu) uusi 9 artikla Komitea Tarvittavat muutokset liitteiden I-IV mukauttamiseksi tieteen ja tekniikan kehitykseen hyväksytään 10 artiklassa tarkoitettua menettelyä noudattaen. 1882/2003 3 artikla ja liitteessäIII oleva 24 kohta (mukautettu) 10 artikla Komiteamenettely 1882/2003 3 artikla ja liitteessäIII oleva 24 kohta 1. Komissiota avustaa ajokorttikomitea, jäljempänä 'komitea'. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä. uusi 11 artikla Kuljettajantutkinnon vastaanottajat Kuljettajantutkinnon vastaanottajien on täytettävä liitteessä IV olevat vähimmäisvaatimukset tämän direktiivin voimaantulosta lähtien. Niiden kuljettajantutkinnon vastaanottajien, jotka ovat aloittaneet toimintansa harjoittamisen ennen ... [17artiklan 2kohdassa määritetty päivämäärä], ei tarvitse hankkia mainitun liitteen 2 kohdassa tarkoitettua peruspätevyyttä. 91/439/ETY 8 artikla (mukautettu) 12 artikla Ajokortin tunnustamiseen liittyvät säännökset 91/439/ETY 1. Jos jäsenvaltion antaman voimassa olevan kansallisen ajokortin haltija on muuttanut vakinaisesti asumaan toiseen jäsenvaltioon, hän voi pyytää, että hänen ajokorttinsa vaihdetaan sitä vastaavaan ajokorttiin; vaihdon suorittavan jäsenvaltion asiana on tarvittaessa todentaa, onko sille esitetty ajokortti yhä voimassa. 2. Jollei rikoslain ja yleistä järjestystä koskevien säädösten alueellisen soveltamisen periaatteen huomioon ottamisesta muuta johdu, se jäsenvaltio, jossa toisen jäsenvaltion antaneen ajokortin haltijalla on vakinainen asuinpaikka, saa soveltaa ajokortin haltijaan kansallisia ajo-oikeuden rajoittamista tai poistamista taikka sen määräaikaista tai pysyvää peruuttamista koskevia kansallisia säännöksiä ja tarvittaessa vaihtaa ajokortin tätä tarkoitusta varten. 3. Vaihdon suorittavan jäsenvaltion on palautettava aikaisempi ajokortti ajokortin antaneen jäsenvaltion viranomaisille sekä perusteltava tämä menettely. 4. Jäsenvaltio voi kieltäytyä hyväksymästä toisen jäsenvaltion sellaiselle henkilölle antamaa ajokorttia, johon ensin mainitun jäsenvaltion alueella on kohdistettu jokin2kohdassa mainittu toimenpide. Jäsenvaltio voi samoin kieltäytyä antamasta ajokorttia hakijalle, johon on kohdistettu tällainen toimenpide toisessa jäsenvaltiossa. 5. Uuden kortin saa esimerkiksi hävinneen tai varastetun ajokortin tilalle sen jäsenvaltion toimivaltaisilta viranomaisilta, jossa kortin haltijalla on vakinainen asuinpaikka; näiden viranomaisten on annettava uusi kortti hallussaan olevien tietojen perusteella tai hankittuaan tarvittaessa tiedon alkuperäisen ajokortin antaneen jäsenvaltion toimivaltaisilta viranomaisilta. 6. Jos jäsenvaltio vaihtaa yhteisöön kuulumattoman maan antaman ajokortin yhteisön mallin mukaiseksi ajokortiksi, vaihdosta samoin kuin mahdollisista myöhemmistä ajokortin uudistamisista tai ajokortin korvaamisesta on tehtävä merkintä ajokorttiin. 91/439/ETY (mukautettu) uusi Tällainen vaihtaminen voidaan suorittaa ainoastaan, jos kolmannen maan antama ajokortti annetaan vaihdon suorittavan jäsenvaltion toimivaltaisille viranomaisille. Jos tällaisen ajokortin haltija siirtyy asumaan vakinaisesti toiseen jäsenvaltioon, kyseisen jäsenvaltion ei tarvitse soveltaa 2artiklassa määriteltyä vastavuoroisen tunnustamisen periaatetta. 91/439/ETY 9 artikla (mukautettu) 13 artikla Vakinainen asuinpaikka 91/439/ETY Tässä direktiivissä 'vakinaisella asuinpaikalla' tarkoitetaan paikkaa, jossa henkilö asuu tavanomaisesti eli vähintään 185 päivää kalenterivuodessa sellaisten henkilökohtaisten tai ammatillisten siteiden vuoksi tai, jos kyse on henkilöstä, jolla ei ole ammatillisia siteitä, sellaisten henkilökohtaisten siteiden vuoksi, jotka osoittavat läheistä yhteyttä tämän henkilön ja hänen asuinpaikkansa välillä. Jos henkilön ammatilliset siteet ja henkilökohtaiset siteet ovat eri paikoissa ja henkilö tästä syystä asuu vuorotellen kahdessa tai useammassa jäsenvaltiossa olevissa eri paikoissa, hänen vakinaisena asuinpaikkanaan pidetään sitä paikkaa, jossa hänen henkilökohtaiset siteensä ovat, jos hän palaa sinne säännöllisesti. Viimeksi mainitun edellytyksen ei tarvitse täyttyä, jos henkilö asuu jäsenvaltiossa suorittaakseen siellä tietyn ajan kestävän tehtävän. Opiskelu yliopistossa tai muussa koulussa ei merkitse vakinaisen asuinpaikan muutosta. 91/439/ETY 10 artikla (mukautettu) 14 artikla Vastaavuus muiden kuin yhteisön ajokorttimallin mukaisten ajokorttien kanssa 91/439/ETY (mukautettu) Jäsenvaltiot varmistavat komission suostumuksella ennen tämän direktiivin täytäntöönpanoa annettujen ajokorttien luokkien ja 4artiklassa määriteltyjen luokkien vastaavuuden. 91/439/ETY (mukautettu) uusi Jäsenvaltiot voivat komissiota kuultuaan tehdä kansalliseen lainsäädäntöönsä 12 artiklan 4, 5 ja 6kohdan säännösten täytäntöönpanon edellyttämät muutokset. 91/439/ETY 11 artikla (mukautettu) uusi 15 artikla Tarkastelu Neuvosto tarkastelee niitä yhteisön säännöksiä, jotka koskevat 4artiklassa tarkoitettuja ajoneuvoluokkia ja 7artiklassa määritettyjä alaikärajoja sekä niiden vaikutuksia liikenneturvallisuuteen ja tarkastelee myös sitä, onko mahdollista ottaa käyttöön viimeistään ... [Lisätään päivämäärä: 5 vuotta tämän direktiivin soveltamispäivästä, joka määritetään 17artiklan 2kohdassa] ajoneuvoluokkaa B koskeva portaittainen ajolupa siten, että siihen sisällytetään B1-luokka. 91/439/ETY 12 artikla (mukautettu) uusi 16 artikla Jäsenvaltioiden välinen yhteistyö Jäsenvaltioiden on avustettava toisiaan tämän direktiivin soveltamisessa ja niiden on vaihdettava antamiaan, vaihtamiaan ja korvaamiaan ajokortteja koskevat tiedot. (mukautettu) 17 artikla Saattaminen osaksi kansallista lainsäädäntöä 1. Jäsenvaltioiden on ...annettava ja julkaistava 1artiklan 2kohdan, 3artiklan 2kohdan, 4artiklan 1, 2 ja 3kohdan, 6artiklan 2kohdan c ja dalakohdan, 7artiklan, 8artiklan 1, 2, 3 ja 5kohdan, 11artiklan, 16-20artiklan sekä liitteessä II olevan 5.2kohdan ja liitteen IV noudattamisen edellyttämät lait, asetukset ja hallinnolliset määräykset viimeistään ...[Lisätään päivämäärä: 2 vuotta päivästä, joka määritetään 19artiklassa]. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko. 2. Jäsenvaltioiden on sovellettava näitä säännöksiä ... päivästä ...kuuta .... [Lisätään päivämäärä: 2 vuotta päivästä, joka määritetään 19artiklassa] . 3. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Lisäksi niissä on mainittava, että voimassa olevissa laeissa, asetuksissa ja hallinnollisissa määräyksissä olevat viittaukset niihin direktiiveihin, jotka on kumottu tällä direktiivillä, on katsottava viittauksiksi tähän direktiiviin. Jäsenvaltioiden on säädettävä siitä, miten viittaukset tehdään. 4. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 91/439/ETY 13 artikla (mukautettu) 18 artikla Kumoaminen Kumotaan direktiivi 91/439/ETY, sellaisena kuin se on muutettuna liitteessä V olevassa A osassa luetelluilla direktiiveillä, ... päivästä ...kuuta .... [Lisätään päivämäärä: 2 vuotta päivästä, joka määritetään 17artiklan 1kohdassa], sanotun kuitenkaan rajoittamatta liitteessä V olevassa B osassa esitettyjä jäsenvaltioiden velvoitteita, jotka koskevat määräaikoja direktiivien saattamiseksi osaksi kansallista lainsäädäntöä. Viittaukset kumottuun direktiiviin on katsottava viittauksiksi tähän direktiiviin, ja niitä on luettava liitteessä VI olevan vastaavuustaulukon mukaisesti. 19 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 1artiklan 1kohtaa, 2artiklaa, 3artiklan 1kohtaa, 4artiklan 4kohtaa, 5artiklaa, 6artiklan 1kohtaa, 2kohdan a ja balakohtaa sekä 3 ja 4kohtaa, 8artiklan 4kohtaa, 9artiklaa, 10artiklaa, 12-15artiklaa sekä liitteitä I, II ja III sovelletaan [Lisätään päivämäärä: 2 vuotta päivästä, joka määritetään 19artiklassa]. 91/439/ETY 14 artikla (mukautettu) 20 artikla Osoitus Tämä direktiivi on osoitettu kaikille jäsenvaltioille. Tehty Brysselissä [...] Euroopan parlamentin puolesta Neuvoston puolesta Puhemies Puheenjohtaja [...] [...] 91/439/ETY (mukautettu) Itävallan, Suomen ja Ruotsin liittymisasiakirjan 29 artikla ja liite I, s. 166 (mukautettu) 91/439/ETY (mukautettu) 2000/56/EY 1 artikla 1 kohta ja liite I (mukautettu) 2003/59/EY 10 artiklan 2 kohta (mukautettu) 96/47/EY (mukautettu) Itävallan, Suomen ja Ruotsin liittymisasiakirjan 29 artikla ja liite I, s. 166 (mukautettu) 91/439/ETY (mukautettu) >VIITTAUS KAAVIOON> 96/47/EY 1 artikla 3 kohta (mukautettu) LIITE I YHTEISN AJOKORTTIMALLIA KOSKEVAT MÄÄRÄYKSET 96/47/EY 1 artikla 3 kohta (mukautettu) 1. Yhteisön ajokorttimallin fyysiset ominaisuudet ovat yhdenmukaiset standardien ISO7810 ja ISO 7816-1 kanssa. Tarkistamismenetelmät, joilla varmistetaan ajokortin ominaisuuksien yhdenmukaisuus kansainvälisten standardien kanssa, ovat standardin ISO 10373 mukaiset. 2. Kortti on kaksipuolinen: Etupuolella on: a) merkintä 'ajokortti' painettuna suurikokoisilla kirjaimilla ajokortin myöntävän jäsenvaltion kielellä tai kielillä, b) ajokortin myöntävän jäsenvaltion nimi (vapaaehtoinen merkintä), c) ajokortin myöntävän jäsenvaltion kansainvälinen tunnus negatiivina sinisessä ja kahdentoista tähden ympäröimässä suorakulmiossa; jäsenvaltioiden kansainväliset tunnukset ovat seuraavat: B: // Belgia DK: // Tanska D: // Saksa GR: // Kreikka E: // Espanja F: // Ranska IRL: // Irlanti I: // Italia L: // Luxemburg NL: // Alankomaat A: // Itävalta P: // Portugali FIN: // Suomi S: // Ruotsi UK: // Yhdistynyt kuningaskunta, d) myönnettyä ajokorttia koskevat, seuraavasti numeroidut tiedot: 1. Haltijan sukunimi 2. Haltijan etunimi (etunimet) 3. Haltijan syntymäaika ja -paikka 4 a. Ajokortin myöntämispäivä 4 b. Ajokortin viimeinen voimassaolopäivä tai viiva, kun ajokortin voimassaoloa ei ole rajoitettu 4 c. Kortin myöntänyt viranomainen (voidaan painaa kortin kääntöpuolelle) 4 d. Hallinnollinen numero, joka on muu kuin 5 kohdassa ilmoitettu numero (vapaaehtoinen) 5. Ajokortin numero 6. Haltijan valokuva 7. Haltijan allekirjoitus 8. Vakinainen asuinpaikka, kotipaikka tai postiosoite (vapaaehtoinen merkintä) 9. Ajoneuvoluokat , joita haltijalla on oikeus kuljettaa (kansalliset luokat painetaan toisenlaisella kirjasintyypillä kuin yhdenmukaistetut luokat) e) merkintä 'Euroopan yhteisöjen malli' painettuna ajokortin myöntävän jäsenvaltion kielellä tai kielillä ja merkintä 'ajokortti' kaikilla muilla Euroopan yhteisöjen kielillä vaaleanpunaisella painettuna muodostavat ajokortin taustan: Permiso de Conducción Kørekort Führerschein ¶äåéá ÏäÞãçóçò Driving Licence Ajokortti Permis de conduire Ceadúas Tiomána Patente di guida Rijbewijs Carta de Conduão Körkort; f) viitevärit: - sininen Pantone Reflex Blue, - keltainen Pantone Yellow. Kääntöpuolella on: a) 9. Ajoneuvoluokat , joita haltijalla on oikeus kuljettaa (kansalliset luokat painetaan toisenlaisella kirjasintyypillä kuin yhdenmukaistetut luokat) 10. Päivämäärä, jolloin ajokortti on annettu kutakin luokkaa varten (tämä päivämäärä on siirrettävä uuteen ajokorttiin ajokorttia korvattaessa tai vaihdettaessa) 11. Voimassaolon päättymispäivä kunkin luokan osalta 12. Kutakin luokkaa koskevat lisätiedot tai rajoitukset koodin muodossa Koodit ovat seuraavat: 2000/56/EY 1 artiklan 1 kohta ja liiteI - koodit 01-99: // yhdenmukaistetut yhteisön koodit KULJETTAJA (lääketieteelliset syyt) 01. Näönkorjaus ja/tai -suojaus 01.01 Silmälasit 01.02 Piilolinssi(t) 01.03 Suojalasi 01.04 Himmennetty linssi 01.05 Silmänsuojus 01.06 Silmälasit tai piilolinssit 02. Kuulokoje/viestintäapuväline 02.01 Kuulokoje yhdelle korvalle 02.02 Kuulokoje kahdelle korvalle 03. Proteesi / ortopedinen apuväline 03.01 Yläraajan proteesi / ortopedinen apuväline 03.02 Alaraajan proteesi / ortopedinen apuväline 05. Rajoitettu käyttö (alakoodin käyttö pakollinen, ajo-oikeus rajoitettu lääketieteellisistä syistä) 05.01 Rajoitettu matkoihin päiväsaikaan (esimerkiksi tunti auringonnousun jälkeen ja tunti ennen auringonlaskua) 05.02 Rajoitettu matkoihin ... kilometrin säteellä ajokortin haltijan asuinpaikasta tai ainoastaan matkoihin ... kaupungissa/alueella 05.03 Ei oikeutta kuljettaa matkustajia 05.04 Rajoitettu enintään nopeuteen ... kilometriä tunnissa 05.05 Ajaminen sallittu ainoastaan ajokortin haltijan seurassa 05.06 Ilman perävaunua 05.07 Ei ajoa moottoriteillä 05.08 Ei alkoholia AJONEUVON MUKAUTUKSET 10. Muutettu vaihteisto 10.01 Käsivälitteinen vaihteisto 10.02 Automaattivaihteisto 10.03 Sähkökäyttöinen vaihteisto 10.04 Mukautettu vaihdetanko 10.05 Ilman aluevaihteistoa 15. Muutettu kytkin 15.01 Mukautettu kytkinpoljin 15.02 Käsikäyttöinen kytkin 15.03 Automaattikytkin 15.04 Etuosasta porrastettu/poiskäännettävä/irrotettava kytkinpoljin 20. Muutetut jarrujärjestelmät 20.01 Mukautettu jarrupoljin 20.02 Laajennettu jarrupoljin 20.03 Vasemmalle jalalle soveltuva jarrupoljin 20.04 Jalkapohjalla painettava jarrupoljin 20.05 Kallistettu jarrupoljin 20.06 Käsikäyttöinen (mukautettu) käyttöjarru 20.07 Tehostetun käyttöjarrun täyskäyttömahdollisuus 20.08 Käyttöjarruun integroidun hätäjarrun täyskäyttömahdollisuus 20.09 Mukautettu seisontajarru 20.10 Sähkökäyttöinen seisontajarru 20.11 (Mukautettu) jalkakäyttö